hotchpotch/miracl-hf-unified huggingface dataset:
బెల్లంకొండ రామరాయ కవీంద్రుడు
బెల్లంకొండ రామరాయ కవీంద్రుడు ప్రముఖ పండితులు మరియు కవి శిఖామణి. ఇతడు గుంటూరు జిల్లా నరసారావుపేట సమీపంలోని పమిడిపాడు గ్రామంలో యువ నామ సంవత్సరం మార్గశిర అమావాస్య నాడు (డిసెంబరు 28, 1875) జన్మించారు. వీరి 39 సంవత్సరాల జీవితంలో సుమారు 143 గ్రంథములను రచించారు. వానిలో అష్టకములు, స్తుతులు, అష్టోత్తర శతనామ స్తోత్రములు, సహస్రనామ స్తోత్రములు, గద్య స్తోత్రములు, దండకములు, శతకములు, కావ్యములు, వ్యాఖ్యాన, వ్యాకరణ మరియు వేదాంత గ్రంథములు మొదలైన అనేక వాజ్మయ ప్రక్రియలు చోటుచేసుకున్నాయి.వీరు అక్టోబరు 27 1914 సంవత్సరానికి సరియైన ప్రమాది నామ సంవత్సర కార్తీక శుద్ధ నవమినాడు పరమపదించారు.
యువ
యువ [ yuva ] yuva. సంస్కృతం n. The name of a Telugu year యువ నామ సంవత్సరం. adj. Young, youthful. ప్రాయమందున్న. యువతి yuvati. n. A young woman, maiden. యౌవన స్త్రీ. యువరాజు yuva-rāḍzu n. A young prince, especially the heir apparent to the throne, రాజు తర్వాత రాజు. యువరాజత్వము yuva-rajātvamu. n. The state of being the heir apparent.
యువ (సంవత్సరం)
క్రీ.శ. 1875 - 1876, 1935-1936 మరియు 1995-1996 లో వచ్చిన తెలుగు సంవత్సరానికి యువ అని పేరు.
మార్గశిర బహుళ అమావాస్య
మార్గశిర బహుళ అమావాస్య మార్గశిరమాసములో 30వ రోజు.
గడియారం (అయోమయ నివృత్తి)
గడియారం సమయం తెలుసుకోవడానికి ఉపయోగపడే యంత్రము మరియు నిత్యావసర వస్తువు.
గడియారం తెలుగు వారిలో కొందరి ఇంటి పేరు. ఈ గడియారం అన్న ఇంటిపేరు మధ్యయుగాల నాటి వృత్తిని ఆధారం చేసుకుని వచ్చింది. కాలమానాన్ని పరిగణించే వృత్తి చేసేవారి ఇంటిపేరు గడియారం అయింది.
కోలా శేషాచలం
కోలా శేషాచలం లేదా కోలా శేషాచల కవి తెలుగులో నీలగిరి యాత్ర అనే వచన గ్రంధాన్ని రచించిన ప్రముఖుడు.
ఇతడు థామస్ సింప్సన్ దొర గారి కచ్చేరిలో మాంగాడు శ్రీనివాస మొదలియారు వద్ద గుమస్తాగా పనిచేసేవాడు. ఇతడు 1846 మే 12 తేదీన చెన్నపట్నం నుండి బయలుదేరి నీలగిరి చేరి 1847 జనవరి 13వ తేదీన స్వగ్రామానికి తిరిగివచ్చాడు. ఆ కాలంలో తాను చూసిన వివరాలు నీలగిరి యాత్ర అనే వచన గ్రంథంగా తరువాతి కాలంలో రచించాడు.
ఇతడి చెన్నపట్టణమునందలి చింతాద్రిపేట నివాసి. ఇతడు తన వంశము గురించి గ్రంథాంతమున చెప్పుకొని యున్నాడు. ఇతడు యాదవ కుల సంజాతుడు. కోలా వీరరాఘవునకు ప్రపౌత్రుడు. తెప్పలనాయకునికి పౌత్రుడు. వెంకటాచల నాయనికి మంగమకు పుత్రుడు. తన తాత ముత్తాతలనే కాక బంధుజాలమంతటిని సీసమాలికలో వర్ణించియున్నాడు. ఇతడు విశిష్టాద్వైత సంప్రదయానుగామి. గణిత శాస్త్రమును మాంగాడు శ్రీనివాస మొదలారి యొద్ద నేర్చుకొన్నట్లు చెప్పుకొనియున్నాడు.
ఈ గ్రంథంలో మూడు ప్రకరణాలు ఉన్నాయి. నీలగిరి చేరేదాకా జరిగిన వృత్తాంతం తొలి ప్రకరణలోను, నీలగిరి విశేషాలు రెండవ ప్రకరణలోను, తిరుగు ప్రయాణం మూడవ ప్రకరణంలోను ఉన్నాయి. ఈ గ్రంథాన్ని గోడే జగ్గారావు గారికి అంకితమిచ్చాడు.
వృత్తాంతి
వృత్తాంతి తెలుగు పత్రిక 1838లో ప్రారంభించబడినది. ఈ పత్రికకు మండిగల వెంకట్రాయ శాస్త్రి గారు సంపాదకుడు. ఈ పత్రిక 1841 వరకు అనగా నాలుగు సంవత్సరాలు మాత్రమే నడిచింది. ప్రతి గురువారం ఈ పత్రిక వెలువడేది.
ఈ వార పత్రికను మద్రాసులోని కొంతమంది సంపన్నులు కలిసి 1838 లో ప్రారంభించినట్లు ప్రభుత్వ రికార్డులు చెబుతున్నాయి. ఈ పత్రికను ఎవరు ప్రచురించారు? ఏ ముద్రణాలయంలో ముద్రించారన్న విషయంపై స్పష్టత లేదు. ఆరుద్ర వృత్తాంతి ప్రింటింగ్ ప్రెస్సు మద్రాసులో వేపేరి అనే ప్రాంతంలోని చర్చి స్ట్రీటు ఉందని పేర్కొనగా బంగోరె మాత్రం తీఫింగ్ బజారులో ఉందని రాశాడు. ఈ పత్రికపై నిఘా ఉంచి అందులో వచ్చే వ్యాసాలను ఆంగ్లం లోకి అనువదించి పంపమని అప్పటి తెలుగు అనువాదకుడు జె. సి. మారిస్ ను మద్రాసు ప్రభుత్వం ఆదేశించింది. ఈ పత్రిక ప్రతులేమీ అందుబాటులో లేవు.
150 వసంతాల వావిళ్ల వాజ్మయ వైజయంతి
150 వసంతాల వావిళ్ల వాఙ్మయ వైజయంతి వావిళ్ల రామస్వామి శాస్త్రులు అండ్ సన్స్ వారి విశిష్ట ప్రచురణ.
నెమలిగుండ్ల రంగనాయకస్వామి ఆలయం
ప్రకాశం జిల్లా రాచర్ల మండలం జల్లివానిపుల్లలచెరువుకు పడమటి దిక్కున అరు కిలోమీటర్ల దూరంలో వున్న నల్లమల అటవి ప్రాంతంలో నెమిలిగుండల్ల రంగనాయకస్వామి దేవాలయం ఉంది.
గుండ్లకమ్మ గుండ్ల బ్రహ్మేశ్వరం వద్ద ఆవిర్బవించి నల్లమల్ల గిరులలో సుడులు తిరిగి ఉత్తర దిక్కున రెండు కొండలు మధ్య జాలు వారి నెమిలిగుండంలొకి చేరుతుంది.
నల్లమల్ల అటవి ప్రాంతంలో మయూర మహర్షి ఆశ్రమాన్ని ఎర్పరుచుకొని మహావిష్ణువును ప్రసన్నం చేసుకొడానికి తపస్సు చేస్తూ తదేక దీక్షతొ తన ముక్కుపుటమతో ఒక గుండమును తవ్వి మట్టీని బయటకు తీయడంతొ మరుసటి సూర్యోదయానికి గుండం జలయంగా మారిందని ప్రతీతి. నెమలి ముఖ ఆకారంతో వున్న మహర్షిచే నిర్మితమెనందున నెమిలిగుండం అనే పేరు సార్థకమైనది. దీని చేంతనే మహా విష్ణువు రంగనాయకస్వామిగా వెలయడంతో నెమెలిగుండ్ల రంగనాయకస్వామి క్షేత్రంగా వాసికెక్కింది.
నల్లమల్ల కొండలలో ఇసుకగుండమనెచోట చెంచు జాతికి చెందిన భయన్న, బయ్యక్క దంపతులుండేవారు. వారి ఏకైక కుమార్తె పేరు రంగ. పెళ్ళిడు కొచ్చిన రంగ తన కులాచారాన్ని దిక్కరించి, కులపెద్దలతో విభేదించి మహావిష్ణువును పెళ్ళడాలనీ తలంపుతో చెంచుగూడెం వదలి నెమిలిగుండం చేరుకొని తపమాచరిస్తున్న మయార మహర్షికి తన మనోగతాన్ని వెల్లడి చేసింది. మనో భీష్ట సిద్దికోసం మహర్షితో కలసి తపమాచరించిది. ఎట్టకేలకు వారి తపస్సుకు చలించిన విష్ణువు ప్రసంన్నుడై రంగను భార్యగా స్వీవకరించెను. మయార మహర్షి కొరిక మేరకు నెమలిగుండం ప్రక్కనే పడమటి కొండపైన స్వయంభుగా వెలసి భక్తుల పాలిట ఆరాధ్యదైవంగా వేలాధి కుటుంభాల ఇలవెలుపుగా పూజలందుకుంటున్నాడు. భులోకం చేరిన విష్ణువును వెతుక్కుంటు వైకుంఠం నుంచి వచ్చిన లక్ష్మిదేవి రంగసమేతుడైన స్వామిపై కనుక వహంచపూజలు చేయడం ఆనవాయతి. ఈ ప్రదేశాన్ని లక్ష్మణ వనంగా పిలుస్త్తారు. ఏ క్షేత్రంలో కనిపించని ఆరుదయిన పవిత్రత గొప్పదనం నెమిలిగుండ్ల రంగనాయక స్వామికి ఉంది. అంటు, ముట్టులు వున్నవారు ఆలయం వద్దకు వస్తే తేనెటీగలు దాడి చేస్తాయి. గత కొన్ని సంవంత్సరాలుగా ప్రతి ఎటా చైత్ర మాసంలో బహుళ పాడ్యమి, విదియ, తదిమలో మూడు రోజుల పాటు ఉపవాసాలు నిర్వహిస్తారు.
పిడతల రంగారెడ్డి
పిడతల రంగారెడ్డి (నవంబర్ 9, 1917 - జూలై 1, 1991), ఆంధ్రప్రదేశ్కు చెందిన రాజకీయనాయకుడు. ఆంధ్రప్రదేశ్ శాసనసభ స్పీకరు మరియు మాజీ శాసనమండలి అధ్యక్షుడు. ఆంధ్రప్రదేశ్ రాష్ట్ర రెండు సభలకు (శాసనసభ, శాసనమండలి) కి అధ్యక్షుడిగా పనిచేసిన ఏకైక వ్యక్తి. గిద్దలూరు శాసనసభ నియోజకవర్గం నుండి నాలుగుసార్లు శాసనసభకు ఎన్నికయ్యాడు. గిద్దలూరు శాసనసభ నియోజవర్గం ఏర్పడకముందు 1952లో తొలిసారిగా కంభం శాసనసభ నియోజవర్గం నుండి గెలిచి శాసనసభ సభ్యుడయ్యాడు. ఈయన స్వగ్రామం రాచర్ల మండలంలోని అనుమలవీడు గ్రామం.
ప్రకాశం జిల్లా, రాచర్ల మండలం అనుమలవీడు గ్రామానికి చెందిన పిడతల వెంగళరెడ్డి, పిచ్చమ్మలకు 1917, నవంబర్ 9న రంగారెడ్డి జన్మించాడు. 1937లో కొత్తపట్నంలో కాంగ్రేసు పార్టీ సోషలిష్టు విభాగం నేతృత్వంలో జరిగిన రాజకీయ పాఠశాలలో శిక్షణ పొందాడు. 1939లో గిద్దలూరులో వ్యక్తిగత సత్యాగ్రహంలో పాల్గొని ఐదు వందల రూపాయల జరిమానా చెల్లించడంతో పాటు ఆరు నెలల జైలు శిక్ష అనుభవించాడు. 1940 కర్నూలు జిల్లా కాంగ్రెస్ ప్రధానకార్యదర్శి. 1941లో కర్నూలు జిల్లా కాంగ్రెస్ అధ్యక్షులు. 1942లో క్విట్ ఇండియా ఉద్యమంలో పాల్గొని 3 సంవత్సరాల జైలు శిక్ష అనుభవించాడు. 1948లో మద్రాసు రాష్ట్ర శాసనసభ్యునిగా ఎన్నికైనాడు. 1952లో ఉమ్మడి మద్రాసు రాష్ట్ర శాసనసభకు కంభం నియోజకవర్గం నుండి ఎన్నికయ్యాడు. 1952-1955,1955-1962 లో శాసనసభ సభ్యులు. విశాలాంధ్ర రాష్ట్రం ఏర్పడిన తర్వాత పిడతల రంగారెడ్డి ఆంధ్రప్రదేశ్ రాష్ట్ర ప్రదేశ్ కాంగ్రేస్ కమిటీ యొక్క తొలి అధ్యక్షుడిగా ఎన్నికయ్యాడు. 1952-1959 వరకు ఆంధ్రప్రదేశ్ కాంగ్రెస్ కమిటీ అధ్యక్షులు. 1960లో సంజీవయ్య మంత్రివర్గంలో సమాచార మరియు ప్రణాళికా శాఖామాత్యులుగా పనిచేశాడు. ఒకప్పటి పాత్రికేయుడిగా, ప్రతిరోజూ ఒక ప్రెస్‌నోట్‌తో పాత్రికేయులకు బాగా పని కల్పించేవాడు. భాషావేత్త అయిన రంగారెడ్డి ఇంగ్లీషు, తమిళం, తెలుగు, హిందీ మరియు ఉర్దూలలో అనర్గళంగా మాట్లాడేవాడు. 1966 కర్నూలు జిల్లా స్థానిక సంస్థల తరుపున ఎకగ్రీవంగా యం.యల్.సి. 1968-1972వరకు శాసనమండలి అధ్యక్షులు. 1972-1974 వరకు శాసన సభ స్పీకరు, శాసన సభ అధ్యక్షులు. 1974-1978 రాష్ట్ర ఆర్థికశాఖామంత్రి.
1970వ దశకపు చివర్లో ఆంధ్రప్రదేశ్లో కాంగ్రేసు మూడు వర్గాలుగా చీలిపోయినప్పుడు, ఇందిరా గాంధీకి ససేమిరా మద్దతును ఇవ్వకూడదని నిశ్చయించుకొని పిడతల రంగారెడ్డి తన వర్గంతో అప్పుడు కేంద్రంలో అధికారంలో ఉన్న జనతా పార్టీలో చేరాడు. 1978లో గిద్దలూరు నియోజకవర్గం నుండే జనతా పార్టీ అభ్యర్థిగా శాసనసభకు ఎన్నికయ్యాడు. 1983లో తెలుగుదేశం ప్రభంజనంలో శాసనసభకు పోటీచేసి ఓడిపోయాడు. 1985 ఎన్నికలలో స్వతంత్ర అభ్యర్థిగా పోటీచేసినప్పుడు తెలుగుదేశం పార్టీ ఆయనకు మద్దతునిస్తూ గిద్దలూరు శాసనసభా నియోజకవర్గంలో అభ్యర్థిని నిలబెట్టలేదు. ఆ ఎన్నికలలో గెలిచిన రంగారెడ్డి, ఆ తరువాత తెలుగుదేశం పార్టీలో చేరి, తను మరణించే దాకా తెలుగుదేశంలోనే కొనసాగాడు.
1978-1983, 1985-1989 వరకు శాసనసభ సభ్యులు. రంగారెడ్డి 1991, జూలై 1న గిద్దలూరులో పరమపదించారు.
కె.విజయరామారావు
పుట్టింది కరీంనగర్‌ జిల్లా ఏటూరు నాగారం.ఉన్నత పాఠశాల‌ దాకా విద్యాభ్యాసం నెల్లూరు జిల్లా వెంకటగిరిలో జరిగింది.తాతగారు (అమ్మ నాన్న) కల్యాణరావు స్వాతంత్య్ర సమరయోధుడు. వెంకటగిరిలో చాలా పెద్ద భూస్వామ్య కుటుంబం.వెంకటగిరిలో విద్యాభ్యాసం అయిపోయాక పైచదువులకు మద్రాసు యూనివర్సిటీలో చేరాడు.బి.ఎ. ఆనర్స్‌ పూర్తవగానే 1958 అక్టోబరులో కరీంనగర్‌ ఎస్‌.ఆర్‌.ఆర్‌. కాలేజీలో లెక్చరర్‌ ఉద్యోగంలో చేరాడు.విశ్వనాథ సత్యనారాయణ ఆ కళాశాల ప్రిన్సిపాల్‌గా ఉండేవాడు.1959 అక్టోబరు నాటికి ఐ.పి.ఎస్‌. ట్రైనీగా శిక్షణ పొంది చిత్తూరు ఏ.ఎస్పీ.గా చేరాడు.1984 ఆగస్టు సంక్షోభం నాటికి ఇతను హైదరాబాద్‌ కమిషనర్‌గా ఉన్నాడు.సి.బి.ఐ. డైరెక్టర్‌గా హవాలా కుంభకోణం, బాబ్రీమసీదు విధ్వంసం, ఇస్రో గూఢచర్యం కేసు,ముంబై బాంబు పేలుళ్లు.మొదలైన కేసులు దర్యాప్తు నిర్వహించాడు. సర్వీసులో ఉండగానే ఎల్‌.ఎల్‌.బి.పూర్తి చేశాడు.రిటైరైయిన తర్వాత పోలీస్‌ మాన్యువల్‌ రాశాడు. అధికార వికేంద్రీకరణ మీద నమ్మకం ఎక్కువ. తెదేపా పార్టీలో చేరాడు.ఖైరతాబాద్‌ నుంచి శాసన సభ్యుడిగా గెలిచాడు.శాసన సభ్యుడిగా ఎన్నికైన తొలిసారే మంత్రి పదవి (రోడ్లూ భవనాల శాఖ) దక్కింది.
అల్లం అప్పారావు
జేఎన్‌టీయూ కాకినాడకు తొలి వీసీ.కంప్యూటర్స్‌ నిపుణుడు. స్వస్థలం పశ్చిమ గోదావరి జిల్లాలోని ఉండి. నాన్న గురుమూర్తి, అమ్మ లక్ష్మీబాయి. నాన్న ఉపాధి కోసం విజయనగరం వచ్చి, రాజుల సంస్థానంలో దివాన్‌గా చేరాడు. ఆ తరువాత సంస్థానాలన్నీ ప్రభుత్వంలో విలీనం కావడంతో రెవెన్యూ ఇన్‌స్పెక్టర్‌ ఉద్యోగం ఇచ్చారు. ఎస్‌.కోట, ఎల్‌.కోట, కొత్తవలసల్లో చదువు. 1964 లో పీ యూసీ, 1967లో బీఎస్సీ . తొలి ఉద్యోగం పేరే 'కంప్యూటర్. గణాంక వివరాలన్నింటిని సమీకరించే పని. హిందూస్థాన్‌ పాలిమర్స్‌లో 'కలర్‌ కెమిస్ట్‌' ఉద్యోగం నెల రోజులే చేశాడు. దాన్ని వదిలి ఏయూలో పరిశోధకులకు సహాయకునిగా వుండే 'కంప్యూటర్‌ ఆపరేటర్‌'గా జాయిన్‌ అయ్యాడు. బుల్లయ్య, రామచంద్రరావు మాస్టార్లు ఇద్దరూ కలిసి 1970-71 మధ్యకాలం లో దక్షిణ భారతదేశంలోనే తొలి సైంటిఫిక్‌ కంప్యూటర్‌ వ్యవస్థ ఐబీఎం- 1130 ను ఏయూ లో నెలకొల్పారు. దాని నిర్వహణలో ప్రముఖ పాత్ర పోషించాడు. ఎంఏ (ఎకనామిక్స్‌) చేశాడు.1976-78లో ఎల్రక్టికల్‌ ఇంజనీరింగ్‌ చేశాడు. పీహెచ్‌డీ పూర్తిచేసి 1981లో థీసిస్‌ సమర్పిస్తే 1984 లో డిగ్రీ ఇచ్చారు. ఆంధ్ర విశ్వవిద్యాలయంలో లెక్చరర్‌గా, రీడర్‌గా చేయకుండా నేరుగా ప్రొఫెసర్‌ అయిన తొలి వ్యక్తి. కంప్యూటర్స్‌ విభాగాధిపతిగా, చీఫ్‌ వార్డెన్‌గా, బోర్డ్‌ ఆఫ్‌ స్టడీస్‌ ఛైర్మన్‌గా, ఇంజనీరింగ్‌ కళాశాల ప్రిన్సిపాల్‌ గా అనేక బాధ్యతలు నిర్వహించాడు. ఆయన దగ్గర ఇప్పటివరకూ 15 మంది పీహెచ్‌డీలు చేసి పట్టాలు పొందారు. ఎమ్మెస్సీ చేసిన వారికి ఎంటెక్‌ చేసే అవకాశం కల్పించాడు. ఎన్టీఆర్‌ యూనివర్సిటీతో కలిసి 'క్లినికల్‌ రీసెర్చి'పై అధ్యయనం ప్రారంభించాడు. మధుమేహ రోగం మూలాలు తెలుసుకోవడానికి అమెరికాకు చెందిన వి.ఎన్‌.దాస్‌, విశాఖలోని డాక్టర్‌ శ్రీధర్‌లతో కలసి డయాబెటీస్‌ జెనిటిక్స్‌పై 'బయో ఇన్‌ఫర్మేటిక్స్‌' అంశంపై పదేళ్లుగా పరిశోధనలు చేస్తున్నాడు. ప్రొఫెసర్‌ చందు సుబ్బారావుతో కలసి 'ఐ.టి. కల్చర్‌' అనే పుస్తకం రాశాడు.
రావు రమేశ్
రావు రమేష్ (ఆగష్టు 9, 1970) భారతీయ నటుడు మరియు దర్శకుడు. నటుడు రావు గోపాల రావు కుమారుడు. తల్లి రావు కమలకుమారి ప్రముఖ హరికథా విద్వాంసురాలు. అతను ఒక నటుడు కావాలని ఎప్పుడూ అనుకోలేదు. అతను ప్రసిద్ధ స్టిల్ ఫోటోగ్రాఫర్ కావాలని ఆశించాడు. కానీ విధి అతనిని తెలుగు చలన చిత్ర పరిశ్రమలో ఆలస్యంగా వెలుగులోకి తెచ్చింది. గమ్యం చిత్రంలో తాను నటించిన నక్సలైట్ పాత్ర తన భవిష్యత్తును మార్చింది. రావు రమేష్ శ్రీకాకుళంలో జన్మించాడు మరియు చెన్నైలో పెరిగాడు.అ తను చెన్నైలో తన B. Com పూర్తి చేశాడు. అతను తన +2 లో పాఠశాల వదిలి బయటకు రావాలని కోరుకున్నాడు. ఆ సమయంలో ఫోటోగ్రఫీ ఆసక్తి కలిగి బ్రిటిష్ లైబ్రరీ & అమెరికన్ లైబ్రరీకి వెళ్ళి ఫోటోగ్రఫీ పుస్తకాలను అధ్యయనం చేసేవాడు.తాను చదివే పనిలో సాధారణంగా తన గడ్డం గీసుకోవడం కూడా మరచిపోయేవాడు.
రావు రమేష్ ప్రముఖ నటుడు రావు గోపాలరావు, హరికథా కళాకారిణి అయిన కమల కుమారి దంపతులకు జన్మించాడు.
కె.ఎస్.ప్రకాశ రావు (కె. రాఘవేంద్ర రావు యొక్క సోదరుడు) వద్ద సహాయకుడిగా చేరారు. కానీ ప్రకాశ రావు తన తండ్రి పై గల గౌరవం కారణంగా ఏ చిన్న పని అందించినది లేదు. ఆ సమయంలో సినిమాటోగ్రాఫర్ వి.ఎస్.ఆర్ స్వామి ఆయనను ప్రోత్సహించి బెంగుళూర్ వద్ద తన స్నేహితురాలు వద్దకు పంపాడు. ఆయన అక్కడ పారిశ్రామిక ఫోటోగ్రఫీ గురించి నేర్చుకున్నాడు. వారు 16 లక్షల ఖర్చు గల Cinar కెమెరాలు ఉపయోగించేవారు. అతను కూడా కాలిఫోర్నియా అకాడమీలో మోషన్ పిక్చర్ ఆర్ట్స్ అండ్ సైన్సెస్, మరియు యానిమేషన్ లో ఒక కోర్సు కోసం దరఖాస్తు చేశాడు. కానీ అతని తల్లితండ్రులు కొనసాగించేందుకు అంగీకరించలేదు. తరువాత అతను ఒక జంట కథలు వ్రాసి చిత్రాలను దర్శకత్వం చేయాలని కోరుకున్నాడు. కానీ అతని తల్లి అతనిని తండ్రిలా నటనను వృత్తిగా ఎన్నుకోమని ప్రోత్సహించింది. ప్రారంభంలో అతన నటన గురించి అయిష్టంగా ఉన్నా ఒక సంవత్సరం పాటు అతని తల్లి నిరంతరం ప్రోత్సహించటంతో చివరికి నటించుటకు అంగీకరించాడు. ఘంటశాల రత్నకుమార్ టి.వి.సీరియల్స్ చేస్తూ అతనికి అందులో పనిచేయుటకు అవకాశం యిచ్చాడు. ప్రారంభ షాట్ ఒక అమ్మాయితో సన్నిహిత పొందడానికి గురించి, ఆ సన్నివేశంలో అతను నెర్వస్ గా అనుభూతి చెందాడు. ఆ సీరియల్ మధ్యలో నిలిచిపోయింది. అప్పుడు రమేశ్ కి నందమూరి బాలకృష్ణ సినిమా సీమ సింహంలో సిమ్రాన్ యొక్క సోదరుడుగా నటించుటకు ఆహ్వానం వచ్చింది. ఇది ఒక సంభాషణ లేకుండా ఒక చిన్న మరియు నిష్క్రియాత్మక పాత్ర. తర్వాత అతనికి ఆఫర్లు రాలేదు. అప్పుడు అతడు తిరిగి చెన్నైలో టి.వి ధారావాహికలు అయిన "పవిత్ర బంధం" మరియు "కలవారి కోడలు" లలో నటించటం ప్రారంభించారు ..
బిబో శ్రీనివాస్, మురళీ శ్రీనివాస్ మరియు పంగులూరి శ్రీనివాస్ అని చెన్నైలో తన స్నేహితులు ఉన్నారు. దర్శకుడు "క్రిష్" బిబో శ్రీనివాస్ యొక్క బావమరిది. క్రిష్ మూడు సంవత్సరాలు ఒక చిత్రం తీయుటకు ప్రయత్నిస్తున్నప్పుడు ఆ సమయంలో రావు గారు, సి. నారాయణ రెడ్డి కవిత్వం అయిన 'కవిత నా చిరునామా' చాలా ఇష్టంగా చదివేవాడు. అపుడు రావు గారు చేసిన కొన్ని కవిత్వ వ్యాఖ్యానాలను యిష్టపడి అతని చిత్రంలో ఒక పాత్ర ఇస్తానని హామీయిచ్చారు. క్రిష్ గమ్యం సినిమా తీయటానికి మూడు సంవత్సరాలు పట్టింది.
రావుకు భార్య, ఇద్దరు పిల్లలు (ఒక కొడుకు మరియు ఒక కూతురు) ఉన్నారు.
అనుకోకుండా సినీ రంగానికి వచ్చాడు. ఇతను ఫోటోగ్రఫీ విద్యను అభ్యసించి పిమ్మట తన ఆసక్తిపై సినీరంగంలో అడుగుపెట్టాడు.
సెసేమ్ స్ట్రీట్
సెసేమ్ స్ట్రీట్ అనేది పిల్లల TV ప్రోగ్రామ్. అమెరికాలో పిల్లలకోసం రూపొందించిన విద్యా వినోద కార్యక్రమం. ఇది ఓ తోలుబొమ్మలాటషో లాంటిది. ఈ షో ద్వారా పిల్లలకు వినోదంతో పాటు విజ్ఞానాన్ని అందిస్తున్నారు. ఈ కార్యక్రమం 1969లో జోన్ గాంజ్ కూని (Joan Ganz Cooney) మరియు లాయిడ్ మొరిసెట్ (Lloyd Morrisett) అనే వ్యక్తులు రూపకల్పన చేశారు. 2009 లో నలభైయ్యవ వార్షికోత్సవం జరుపుకొంది.
వెజ్ మంచూరియా
వెజ్ మంచూరియన్ అనేది చాలా రుచికరమైన ఆహార పదార్థం. దీనిని తయారు చేయడం కూడా తేలిక.ముందుగా వెజ్ మంచూరియన్ ఉండలు తయారు చేయాలి ఎలాగంటే...మైదా పిండి, బాగా సన్నగా తురిమిన కాబేజ్ ముక్కలు, ఉప్పు మరియు నీళ్ళు కలిపి బజ్జీ పిండి కంటే కాస్త గట్టిగా కలుపు కోవాలి. ఈ పిండిని ఉండలుగా చేసి నూనెలో బంగారు రంగు వచ్చే వరకు వేయించి తీయాలి.
ఆ తర్వాత ఓ కళాయిలో కొద్దిగా నూనె వేసి కాగాక తరిగిన ఉల్లిపాయ ముక్కలు, పచ్చిమిరప కాయలు, కరివే పాకు వెయాలి. కొంచం వేగాక అల్లం వెల్లుల్లి పేస్ట్, సోయా సాస్, గరమ్ మసాలా, ఉప్పు మరియు 2 కప్పుల నీళ్ళు పోసి మరిగించి చిక్కని గ్రేవీ తయారు చేసి అందులో ఇందాక తయారు చేసిన ఉండలు వేసి కలుపుతూ ఉండాలి. దానిని బెల్లం పాకంలో వెయాలి. తర్వాత దించి వేసి కొత్తిమీర చల్లి, నిమ్మకాయ ముక్కలతో అలంకరించాలి. అంతే రుచికరమైన వెజ్ మంచూరియన్ సిద్దం.
మైదాపిండి
మిల్లులో బాగా పోలిష్ చేయబడిన గోధుమ పిండి. పసుపు రంగులో ఉండే గోధుమ పిండిని Azodicarbonamide, Chlorine gas, మరియూ Benzoyl peroxide అనే రసాయనాలను ఉపయోగించి తెల్లగా చేస్తారు. బెంజాయిల్ పెరాక్సైడ్ వాడుక చైనా ఐరోపా దేశాల్లో నిషేధించబడినది. మైదా లో Alloxan అనే విషపూరితమైన రసాయనం ఉంటుంది. అందువల్ల మైదా పిండి ముట్టుకోవడానికి మెత్తగాను, చూడటానికి తెల్లగానూ ఉంటుంది. దక్షిణ భారతదేశంలో మైదాపిండిని ఎక్కువగా వంటల్లో వాడతారు. కొన్ని తపాలాకార్యాలయాల్లో కూడా కవర్లు అంటించడానికి, గోడలపై సినిమా పోస్టర్లు అంటించడానికి కూడా మైదాపిండిని వాడతారు. మైదాపిండితో రవ్వ దోసె వంటి అట్లు, పరోటా, రుమాలీ రోటీ, కేక్స్, కాజాలు, హల్వా, జిలేబీ మొదలైన మిఠాయిలు, బొబ్బట్లు, బ్రెడ్ మొదలైన పిండి వంటలు తయారుచేసుకోవచ్చును.
మైదా పిండి నిత్యం లేక అధికంగా వాడటం వల్ల మధుమేహం, గుండె జబ్బులు రావడం, కిడ్నీల్లో రాళ్ళు ఏర్పడటం, ఆడపిల్లలు శీఘ్రంగా పుష్పవతి అవ్వడం వంటి దుష్ప్రభావాలు ఉన్నాయి.
https://en.wikipedia.org/wiki/Maida_flour
విస్కాంసిన్ హిందూ దేవాలయం
విస్కాంసిన్ హిందూ దేవాలయం మే 2001 వ సంవత్సరంలో విస్కాంసిన్లో మొట్టమొదటి హిందూ దేవాలయంగా ప్రారంభించారు. ఇది పీవాకీ గ్రామంలో అమెరికా జాతీయ రహదారి I - 94 కి దగ్గరగా నిర్మితమైంది. ముఖ్య భవనము లోపల 11 చిన్న చిన్న గుళ్ళను చెక్కారు. మొత్తం 11 చిన్న దేవాలయాలుగా చెప్పుకోవచ్చు. ముఖ్య విగ్రహం వెంకటేశ్వర స్వామి, తరువాత గణపతి, శివ పార్వతులు, రాధా కృష్ణులు, హనుమాన్ సహిత సీతా రామలక్ష్మణులు, శ్రీ లక్ష్మీ, ఆంజనేయ స్వామి, సిద్ధి వినాయకుడు, శ్రీదేవి భూదేవి సహిత గోవిందుడు, దుర్గాదేవి, సత్యనారాయణ స్వామి ఇక్కడి చిన్న చిన్నగుళ్ళలో ప్రతిష్ఠించారు, నవగ్రహాలను ఒక పక్కగా ప్రతిశష్ఠించారు. నిర్మాణానికి గాను దక్షిణ భారతదేశం నుంచి శిల్పులను తెప్పించారు. 8 నెలల కృషి ఫలితంగా ఈ గుళ్ళ నిర్మాణం పూర్తయింది.
జాతీయ రహదారి I - 94 పక్కగా 21.5 ఎకరాల కొండ ప్రాంతంలో ఈ గుడిని నిర్మించారు. దీనికి డిజైనర్ అర్కిటెక్ట్ గా సుహాస్ ఆర్ పవార్. గుడి తూర్పు ముఖంగా ఉంది. 125 అడుగుల పొడవు 90 అడుగుల వెడల్పు కలిగి రెండు అంతస్తులలో కలిపి 24,000 చదరపు అడుగుల వైశాల్యం కలిగి ఉంది. కింది భాగంలో దేవాలయపు కాంటీన్ మరియూ సాంస్కృతిక కార్యక్రమాల కొరకు ఒక stage ఉన్నాయి. ఇక్కడ ప్రతి దీపావళికి సాంస్కృతిక కార్యక్రమాలు జరుగుతాయి.
వడ్లా సుబ్రహ్మణ్యం
ఆచార్య వడ్లా సుబ్రహ్మణ్యం తెలుగు విశ్వవిద్యాలయం ఆచార్యులు. లేఖకునిగా ఎన్టీఆర్‌ చెప్పిన రీతిలో వందలాది రాజకీయ ఉపన్యాసాలు రాశారు. నందమూరితో 1989లో పరిచయమై ఆయన దగ్గర చేరింది మొదలు 1996 జనవరి 18న పరమపదించిన ముందురోజు వరకు గడిపారు. ఆయన రాజకీయ ప్రసంగాలు సుదీర్ఘ సమాస భూయిష్టంగా, కఠినమైన ఆంధ్రా సంస్కృతి పదాల ప్రవాహాలతో ఉద్వేగంగా, ప్రశ్నార్థకాలు, ఆశ్చర్యార్థకాలతో సాగేలా రాయించుకునేవారు. రచనలో కొట్టివేతలు, దిద్దివేతలు ఉంటే భగ్గుమనేవారు. ముత్యాల్లా మెరిసిపోయే దస్తూరీతో ఆయన దివంగత ఎన్టీఆర్‌ను మురిపించారు. తెలుగు భాషా సాహిత్య సుగంధాలతో ఎన్టీఆర్‌ను ఆకట్టుకున్నారు. అంతర్జాతీయ తెలుగు విద్యాలయంలో ఆచార్యునిగా విధులను నిర్వహిస్తూ నందమూరి వద్ద లేఖకునిగా ఎటువంటి పారితోషికం ఆశించకుండా సుబ్రమణ్యం పనిచేశారు. ఆయన అవధాన కార్యక్రమాలలో పాల్గొనేవారు.
పిట్ట
చిన్న ఆకారంలో ఉన్నదాన్ని పిట్ట అని, పెద్ద అకారంలో ఉంటే దాన్ని పక్షి అని సాధారంగా పిలుస్తూ ఉంటాము. ఉదాహరణకు ఊర పిచ్చుక, బురక పిట్ట, కౌజు పిట్ట..మొదలైనవి అన్నమాట. కోకిల, నెమలి, కాకి, గ్రద్ద, కొంగ.. మొదలైనని వాటిని పక్షులు అని పిలుస్తూ ఉంటారు.
కాపు, తెలగ, ఒంటరి
కాపు దక్షిణ భారతదేశములో, ముఖ్యముగా తెలుగు నాట ప్రముఖమైన సామాజిక వర్గము. ఈ కులములో వివిధ విభాగాలు ఉన్నాయి. అవి మున్నూరు కాపు, తూర్పు కాపు మొదలైనవి. మున్నూరు కాపు సాధారణంగా తెలంగాణా ప్రాంతంలో కనబడుతుంది. కాపు అనగా రైతు (Peasant) అని నిఘంటువులో కూడా అర్ధం కనబడుతుంది. అనగా వీరి ప్రధాన వృత్తి వ్యవసాయం అని చెప్పవచ్చు. కాపు అనగా మరో అర్ధం రక్షించు, కాపాడు, కాపు కాయు (Protector ) అని కూడా అంటారు. ఈ కులము తమిళనాడు, కేరళ, కర్ణాటక, మహారాష్ట్ర మరియు ఒరిస్సాలలో కూడా కనబడుతుంది. ప్రాంతాలని బట్టి కాపు కులమును వివిధ పేర్లతో పిలుస్తూ ఉంటారు.
పమిడిసిలా-పమిడిపాలాk
గదె-పమిడిసిల
నెలిబండ్ల - పంచళ్ళ,
గొకరకొండ -, పైడిపాల్ల,
గుమ్మళ్ళ -పైడిపాల్ల,
సబ్బెళ్ల -తామస ,
తుమ్మల - పైడిపాల్ల,
కొతిపల్లి - దనికుల,
గొక - పైడిపాల్ల,
దారిమార్పు లక్ష్యిత పుట పేరు
గడే - నాగెంద్ర,
సుంకు-అలకపూడి
సిరిశాల - ముద్దునూల,
తిరగటి - పైడిపాల,
బెజవాడ -
బాలిన -
మేడిది - 
జంబల్ల - నాగుల,
కొక్కీరాల-చేట్టుlla
ైడిపాల, మమఇ తిరుపతి - రమనల ఇంటి పేర్లు-య
సుంకు చంద్ర శేఖర నాయుడు 
GORLE SREE RAAMULU NAIDU (EX.MINISTER)
డి కె ఆదికేశవులు నాయుడు, ఆకుల వీర్రాజు వ్యాపారవేత్త మరియు తూర్పు గోదావరి కాపు నాయుకులు,
కోత్తపల్లి సుబ్బారాయడు నరసాపురం మాజీ మంత్రి
Gorle.Sreeramulu Naidu ( Ex Minister) Politician, ఆకుల వీర్రాజు.తూర్పు గోదావరి కాపు నాయుకులు, తాటికోండ విష్ణుమూర్తి, తూర్పు గోదావరి
ఆకుల శ్రీరాములు-విద్యా సంస్థల అధినేత
జలసూత్రమ్ హరిబాబు(ANUSHAorganization) పమిడిపాడు
బాదిగ రామక్రిష్న - ---------------
పి నారాయణ ప్రముఖ విద్యా సంస్థలైన నారాయణ విద్యా సంస్థల అధినేత ప్రస్తుత మునిచిపల్ శాఖా మంత్రి
http://www.telaganadu.com
[[వర్గం:కులాలు]]
అంకితము
అంకితము [ aṅkitamu ] ankitamu. సంస్కృతం a. Marked, spotted. Counted, numbered. అంకితము n. A dedication. కృతి. ఆ గ్రంథమును రాజునకు అంకితము చేసాడు he dedicated that book to the king.
చికెన్ 65
ఇది ఒక చైనీస్ వంటకం.ఎలా చేస్తారొ చూద్దాం.
చికెన్,మైదా,కార్న్ ఫ్లోర్,గుడ్డు,ఉప్పు,కారం,అజినోమోటో అన్ని బాగా కలిపి 2 గంటలు నానబెట్టుకోవాలి.ఆ తర్వాత కళాయులో నూనె పోసి బాగా వేడెక్కాక ఒక్కొక్క చికెన్ ముక్కను పిండితో ముంచి నూనెలో ఫ్రై చేసి తీయాలి.
ఇప్పుడు వేరే మూకుడులో కాస్త నూనె వేసి కాగాక పచ్చిమిరప,కరివేపాకు,అల్లం వెల్లుల్లి పేస్ట్,సోయాసాస్,అజినోమోటో,ఫుడ్ కలర్, పెరుగు వేసి వేయించిన చికెన్ ముక్కలను అందులో వేసి కాసేపు వేయించి దించేయాలి.పైన కొత్తిమీర,నిమ్మకాయ,ఉల్లి పాయముక్కలతో అలంకరించాలి.అంతే చైనీస్ ఫాస్ట్ ఫుడ్ చికెన్ 65 తయారు.
కళాపూర్ణోదయము
కళాపూర్ణోదయం అష్టదిగ్గజాలలో ఒకరైన పింగళి సూరన రచించిన తెలుగు కావ్యం. దీనిని ప్రప్రథమ పరమ స్వతంత్రాంధ్ర నవలగా అభివర్ణించారు. ఇది కట్టమంచి రామలింగారెడ్డి వంటి ప్రసిద్ధ విమర్శకుల ఆదరానికి పాత్రమైన ప్రబంధం. దీనిని ఉషశ్రీ పురాణపండ తెలుగు వచనంలోనికి అనువదించారు.
కళాపూర్ణోదయం ప్రబంధం యొక్క కథావస్తువు రచన కాలం నాటిది కాకున్నా రచనలో అప్పటి స్థితిగతులు ప్రతిబించింది. యుద్ధానికి పోతున్న సైన్యం వర్ణన ఇందులో దొరుకుతోంది. సైన్యంతో పాటు కళాకారులు, కవులు, పండితులు, వారకాంతలు, కుటుంబం వంటి జనాన్ని తీసుకుపోయేవారు. ఇందరు వెళ్తుండడంతో ఆ సైన్యం వెళ్ళే ప్రాంతాన్ని ముందుగానే తెలుసుకుని అక్కడ వ్యాపారస్తులు గుడారాలు వేసుకుని అమ్మేవారు. అలా యుద్ధానికి వెళ్తుంటే భాగ్యవంతులు తమ ఇళ్ళలో అనుభవించే అన్ని రకాల సౌఖ్యాలు కూడా అనుభవించేవారు. ఇలా సైన్యం వెళ్తుంటే ఓ నగరమే తరలివెళ్తోందా అనిపించిస్తోందన్న వివరాలు కళాపూర్ణోదయంలో ఉన్నాయి. విజయనగరాన్ని రాయల కాలంలోనూ, ఆయన అనంతరమూ చూసిన యాత్రాచరిత్రకారుడు న్యూనిజ్ వ్రాసిపెట్టిన రచనలో కూడా ఇదే విధమైన వర్ణన ఉంది.
చుక్కపల్లి భారతీరాణి
గుంటూరువాసి. భర్త విజయవాడలో ప్రముఖ పాదరక్షల తయారీ వ్యాపారస్తుడు. రోడ్డు ప్రమాదంలో భర్త మరణించాక నిరాశలో కూరుకు పోకుండా తనను తాను ఓదార్చుకోవడానికి శరత్‌ సాహిత్యం చదివింది.మయూరి' చిత్రం పదేపదే చూసింది.అమెరికా వెళ్ళి కంప్యూటర్‌ కోర్సు చేసి లయోలా యూనివర్సిటీ ఆఫ్‌ షికాగోలో ఫస్టు ర్యాంకు సాధించారు. ప్రఖ్యాత కూపర్స్‌ అండ్‌ లిబ్రాన్‌ సంస్థ ఆమె సేవలు కోరుతూ ఎదురుచూసే స్థాయికి ఎదిగారు. అమెరికాలో ప్రసిద్ధ కెలాగ్‌ బిజినెస్‌ స్కూల్‌ నుంచి గ్లోబల్‌ మార్కెటింగ్‌లో పట్టా పుచ్చుకున్నారు. కంప్యూటర్‌ పరిజ్ఞానం, ఆర్థిక వ్యవహారాల్లో ఆమె నైపుణ్యం వినియోగించుకోవాలని ప్రఖ్యాత కూపర్స్‌ అండ్‌ లిబ్రాన్‌ సంస్థ భావించింది. ఆమె కోసం కొన్ని నెలలు వేచి చూసి మరీ ప్రోగ్రామర్‌గా అవకాశం ఇచ్చింది. ఆర్థిక వ్యవహారాలకు ఉపకరించే టెస్టింగ్‌ టూల్స్‌ రూపొందించి పేరు గడించిన భారతి అంచెలంచెలుగా వివిధ ఉన్నతస్థాయుల్లో సేవలందించారు. తెల్లవారు మాత్రమే ఆధిక్యం కనబరిచే అమెరికన్‌ ఆర్థిక రంగంలో కీలక బాధ్యతలు నిర్వహించారు. ప్రైజ్‌వాటర్‌ హౌజ్‌ కూపర్స్‌లో భాగస్వామిగా, డైరెక్టర్‌గా ఉన్నత పదవుల్లో పనిచేశారు.హైదరాబాద్‌ లో కన్సల్టెన్సీని ఆరంభించే యోచనలో ఉన్నారు.తండ్రి నుంచి వామపక్ష భావాలను ఒంటబట్టించుకుని... పట్టుదలతో కష్టాలను అధిగమించిన భారతి తన కూతురు శిల్పను న్యాయశాస్త్రం చదివిస్తున్నారు.లంకె లంకెపేరు
విండోస్ చిట్కాలు
కంప్యూటర్ వాడేటపుడు చిన్న చిన్న చిట్కాలు వాడితే పని తేలికవుతుంది.
తులాభారం
తిరుమలలోని శ్రీ వారికి ధన రూపేణ, వస్తు రూపేణ కాని ఈ తులాభారం ద్వారా మనిషియొక్క బరువుకు తగినంత సమర్పించుకొనే అవకాశము టి.టి.డి. బోర్డు మనకు కల్పించినది. ఎవరైనా వారి వారి శక్తి అనుసారము తులాభారము ద్వారా వారికి తోచిన వస్తువులను, ధనమును కానీ సమర్పిస్తారు.
తులాభారం (అయోమయ నివృత్తి)
తులాభారం దేవునికి కానుకలు సమర్పించే విధానము.
మేధా పాట్కర్
మేధా పాట్కర్, నర్మదా బచావో ఉద్యమంతో పేరుగాంచిన సామాజిక ఉద్యమకారిణి.
డిసెంబరు 1, 1954 న ముంబాయిలో జన్మించింది. తల్లితండ్రులు ఇందు, వసంత కనోల్కర్ ఇద్దరూ సామాజిక సేవా కార్యకర్తలు. టాటా సంస్థలో ఎం.ఏ.సోషల్ వర్క్, తరువాత 7 సంవత్సరాలు స్వచ్చంద సంస్థల్లో పనిచేసింది. భర్తతో సామరస్యంగా విడిపోయింది.
2014 ఎన్నికలలో ఈమె ఆమ్ ఆద్మీ పార్టీ తరఫున ఈశాన్య ముంబయి లోక్ సభ స్థానానికి పోటీ చేసారు, కాని భారతీయ జనతా పార్టీ అభ్యర్థి చేతిలో ఓడిపోయారు.
సత్యవోలు (రాచర్ల)
సత్యవోలు, ప్రకాశం జిల్లా, రాచర్ల మండలానికి చెందిన గ్రామము. పిన్ కోడ్: 523 356., యస్.టీ.డీ.కోడ్ 08405.ఉన్నది ఒకే వీధి, ఆవీధే ఒక గ్రామం. అయినా అలాంటి ఇలాంటిదేం కాదు. 33 గృహాలూ, 109 మంది జనాభా, 1600 యెకరాల పొలం, ప్రత్యేక తలారులతో రెవెన్యూ గ్రామంగా తులతూగుతోంది. ఒక్క సర్వే నంబరు 5 లోనే 500 యెకరాల పైగా భూమి ఉంది. ఈ వీధికే ప్రత్యేకంగా శ్మశానమూ ఉంది. ఇక్కడ అలంపురం తరహాలో నిర్మించిన స్థానిక రామలింగ, భీమలింగేశ్వరాలయాలు, ఉద్యానవనంలా ఉండే పరిసరాలతోపాటు అక్కడ ఒక వీధి ఉంటుంది. కాంక్రీటు రహదారి,పొందికగా నిర్మించిన రామాలయం, పోలేరమ్మ ఆలయాలు ఉన్నాయి. ఇక్కడ రెండు గ్రామాలూ ( సత్యవోలూ+భూపనగుంట్ల) కలిసే ఉన్నాయి. రెండు ఊర్లంటే ఒకే వీధి. [2]
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీమతి భూపని వెంకటలక్ష్మమ్మ, 48 ఓట్ల మెజారిటీతో, సర్పంచిగా ఎన్నికైనారు. [3] [2] ఈనాడు ప్రకాశం; 2013,జులై-26; 8వపేజీ
[3] ఈనాడు ప్రకాశం; 2013,ఆగస్టు-2; 1వపేజీ.
కోట ప్రసాద్
కోట ప్రసాద్ తెలుగు చిత్ర నటుడు. ఈయన సుప్రసిద్ద నటులు కోట శ్రీనివాసరావు తనయుడు.
జూన్ 20 వ నాడు బైక్ మీద వస్తుండగా శంషాబాద్ సమీపంలో జరిగిన రోడ్డు ప్రమాదంలో మరణించాడు.
శ్యామయ్య అయ్యంగార్
శ్యామయ్య అయ్యంగార్ హైదర్ అలీ మరియు టిప్పు సుల్తాన్ వద్ద పనిచేసిన మంత్రి. ఇతను టిప్పు సుల్తాన్ వద్ద సమాచార మరియు రక్షక భట (పోలీస్) శాఖ మంత్రిగా పనిచేశాడు. ఇతను టిప్పు సుల్తాన్ కి వెన్నుపోటు పొడవడానికి ప్రయత్నించాడనే అనుమానంతో టిప్పు సుల్తాన్ ఇతన్ని గుడ్డివాడిని చేశాడు. టిప్పు సుల్తాన్ కి వెన్నుపోటు పొడవడానికి ప్రయత్నించినది మీర్ సాదిక్. ప్రమాదవశాత్తు టిప్పు సుల్తాన్ మీర్ సాదిక్ ని కాకుండా శ్యామయ్యని అనుమానించడం జరిగింది.
ప్రశ్నలు-జవాబులు
ప్రశ్న అంటే ఏమిటి?...ఎందుకు?, ఏమిటి?, ఎలా?, ఎక్కడ?, ఎప్పుడు?. ఇలా మానవుడు ఉద్బవించినప్పటి నుండి అతను సృష్టిలో జరుగుతున్న విషయాలను అన్నిటినీ గమనిస్తూ వస్తున్నాడు. జంతువులతో పోల్చినపుడు మనిషికి మాత్రమే ఉన్నది విచక్షణ. ఆ విచక్షణ వలనే మనిషి ఆలోచించడం మొదలుపెట్టాడు. ఆ ఆలోచన వల్లే ప్రతీది ప్రశ్నించుకోవడం మొదలుపెట్టాడు. దాని సమాధానం కోసం పరిశోధించడం, దాని వల్ల కొత్త విషయమో లేక కొత్త వస్తువో కనిపెడుతూ వస్తున్నాడు. అందుకే మనిషి,ఆదిమ మానవుడు నుండి ఇప్పటి ఆధునిక మానవుడిగా అవతరించాడు. ఇంత అభివృధ్ధి సాధించాడు. అసలు ఈ ప్రశ్న అనేదే లేకపోతే ఈ ప్రపంచం ఎప్పుడో ఆగిపోయి ఉండేది.
ఇక సాధారంగా మనకు అప్పుడప్పుడు కొన్ని సందేహాలు వస్తూ ఉంటాయి.అవి సైన్స్ కు సంబందించి కావచ్చు లేదా ఇంకెమైనా కావచ్చు.
కాబట్టి ఈ వ్యాసం చదివేవారు కూడా క్రింద మీ ప్రశ్నలు చేర్చితే వాటికి సమాధానం తెలిసినవారు జవాబులు వ్రాస్తారు. అప్పుడు ఈ వ్యాసం అందరికి ప్రయోజనకారిగా ఉంటుంది. విజ్ఞానం పంచుకున్నట్లవుతుంది.
ఈ అనంత విశ్వంలొ జీవరాశి కేవలం భూమి మీదనే ఉందా? వేరె ఇతర గ్రహాల మీద (గ్రహాంతర వాసులు) కూడా ఉన్నారా?
జవాబు: జీవం పుట్టుకకు మరియు దాని మనుగడకు కావలసిన వాతావరణం మనకు తెలిసి కేవలం ఈ భూమి మీదనే ఉంది.మిగతా గ్రహాలమీద నీరు లేకపోవడము,అధిక వేడిమి లేదా అతి శీతలం,ప్రాణ వాయువు లేకపోడము వంటి తీవ్ర ప్రతికూల పరిస్థితుల కారణంగా జీవం ఉండదనే చెప్పాలి.కాని...ఈ భూమి మీద లాగానే ఏ సుదూర గ్రహం మీదో అనుకూల పరిస్థితులు ఉంటే తప్పకుండా జీవం ఉండే అవకాశాలు కొట్టిపారేయలేం.
సముద్రపు నీటిలో బంగారం కరిగి ఉంటుందట!.నిజమేనా?
జవాబు:అవును.నిజమే.సముద్రాపు నీటిలో ప్రతి 10 ఘనపు కిలోమీటర్ నీటిలో 1 కిలో బంగారం కరిగి ఉంటుంది.భూమి మీద ఉన్న మొత్తం సముద్రపు నీటి నుండి బంగారాన్ని వేరు చేస్తే ఆ వచ్చే బంగారం ఎంత ఉంటుందో తెలుసా !ప్రపంచ జనాభా అందరికి ఒక్కొక్కరికి 10 కిలొల బంగారం ఇవ్వవచ్చు.ఐతే సముద్రపు నీటి నుండి బంగారాన్ని తయారు చేయడం అంత తేలికైన పని కాదు.ఎందుకంటే అంత నీటి నుండి దాన్ని రసాయన ప్రక్రియ ద్వారా వేరు చేయడమంటే దానికి చాలా వ్యయం అవుతుంది.అంటే 1 కిలో బంగారం కావాలంటె దానికి ఖర్చు కొట్లలో ఉంటుంది.
పాము తనని తాము కాటు వేసుకుంటే అది చనిపోతుందా?
జవాబు: పాము తనను తాను కాటు వేసుకున్నా,లేక అది వేరే పామును కాటు వేసినా ఏమీ కాదు.కాని ఇతర ప్రాణులపై(ముంగిస మినహాయింపు) మాత్రం దాని ప్రభావం ఉంటుంది.పాము విషం అనేది సక్లిష్టమైన పాలీపెప్టైడు లతో మరియు ఎంజైములతో కూడిన ఒక ప్రోటీన్.ఈ విషం మూడు రకాలు.సైటో టాక్సిన్-ఇది కణాలను నేరుగా చంపేస్తుంది,హీమోటాక్సిన్-ఇది రక్తం గడ్డకట్టే వ్యవస్థను నాశనం చేస్తుంది,న్యూరో టాక్సిన్-శరీర కండరాలలో ఉండే అసిటైల్ కోలిన్ అనే రసానాన్ని నిరోధిస్తుంది,తద్వారా కండరాలన్ని చచ్చుబడి (Paralysis) పోతాయి.ఈ విధంగా పాము విషం శరీరంపై పనిచేయడం వల్ల జీవులు మరణిస్తాయి.ఐతే విచిత్రంగా పాము,ముంగిస లాంటి వాటి శరీరంలో ప్రత్యేకమైన వ్యవస్థ నిర్మితమై ఉంటుంది.వాటిలో విషప్రభావంకు గురయ్యే Receptors లేకపోవడం వలన ఆ విషం ఏమీ చేయదు.
గ్రహాంతరవాసులు
ఈ భూమి మీద లాగానే ఈ అనంత విశ్వంలొ కూడా ఎక్కడో గ్రహం మీద ప్రాణులు ఉన్నాయని, వారు మనకన్నా చాలా తెలివైనవారని, వారే గ్రహాంతర వాసులు(Aliens) అంటూ ఉంటారు.వారు అప్పుడప్పుడు వారు ఎగిరే పళ్ళాలు(Flying saucers) లేదా ద్వారా ఈ భూమి మీదకు వస్తారని కొందరు శాస్త్రవేత్తాల నమ్మకం.
గ్రహాంతర వాసులు ఉన్నారో లేదో చెప్పడానికి నేటి విజ్ఞాన శాస్త్రం వద్ద కచ్చితమైన ఆధారాలు లేవు. కానీ భూమి మీద ఉన్న పరిస్థితులు, పరిణామం (evolution) మరెక్కడైనా సంభవించి ఉంటే ఆ గ్రహాల మీద కూడా జీవం ఆవిర్భావానికి అవకాశం లేకపోలేదు. ఆ జీవులు క్రమేణా పరిణామం చెంది ఉన్నత స్థాయి జీవులుగా మారే అవకాశం కూడా ఉంటుంది. మన సౌరమండలంలో మరెక్కడా జీవం ఉన్న ఆనవాళ్లు లేవు. భూమికి సమీపంలో ఉన్న మార్స్ (కుజ లేదా అంగారక) గ్రహంపై జీవం ఉందో లేదో తెలుసుకోడానికి ఇటీవల పంపిన క్యూరియాసిటీ రోవర్ అక్కడికి చేరుకోడానికి దాదాపు ఏడాది సమయం పట్టింది. సుమారు 20 కోట్ల కిలోమీటర్ల దూరంలో ఉన్న కుజ గ్రహం మీదకు వెళ్లడానికే ఇంతకాలం పడితే ఎన్నో కాంతి సంవత్సరాల దూరంలో ఎక్కడెక్కడో ఉండే సౌరమండలాలలోని గ్రహాల మీది పరిస్థితులు ఎలాంటివో తెలియడానికి ఎన్నో వందల ఏళ్లు పడుతుంది. ఆయా గ్రహాల మీద గ్రహాంతర వాసులెవరైనా ఉన్నా వాళ్లు భూమి దగ్గరకి రావడానికి కూడా అంతే కాలం పడుతుంది. అది సాధ్యం కాదు. కాబట్టి గ్రహాంతర వాసులు ఎక్కడో అక్కడ ఉన్నా వారిని మనం చూడడం దాదాపు అసంభవం.
వారు అప్పుడప్పుడు ఎగిరే పళ్ళాలు సహాయంతొ ఈ భూమి మీదకు వస్తూఉంటారని,ఆ వాహనాలను చూశామని చెబితూఉంటారు.వాటిని ఫొటోలు కూడా తీశారు.దీన్ని బట్టి చూస్తే వారు మనకన్నా ఎన్నో రెట్లు తెలివైనవారని అనుకోవచ్చు.
ఒక వాదన: ఉదాహరణకు చీమ కేవలం రెండు డైమన్షన్స్ మాత్రమే గుర్తించగలదు. అలాగే మనుషులు కూడా వారి భౌతికమైన దృష్టితో చూడలేని డైమన్షన్స్ ఉండి ఉండవచ్చుకదా?
"గ్రహాంతర వాసులు కచ్చితంగా ఉన్నారు. అయితే, మనం వారితో ఎలాంటి సంబంధాలు నెలకొల్పుకునే యత్నం చేయనే కూడదు .విశ్వాంతరాళాల్లో ఎక్కడో కచ్చితంగా ఈ జీవులు మనుగడ సాగిస్తున్నాయి. అందరూ అనుకుంటున్నట్లు కేవలం ఇతర గ్రహాలపై మాత్రమే కాదు. నక్షత్రాల సరసన...లేదంటే గ్రహాల మధ్యన ఉండే ప్రదేశంలో తేలుతూ కూడా ఉండే అవకాశం లేకపోలేదు .గగనాంతర రోదసిలో కనీసం వంద బిలియన్ల పాలపుంతలున్నాయి. వాటిల్లో కోట్లాది నక్షత్ర సమూహాలున్నాయి. ఇంత సువిశాల విశ్వంలో కేవలం ఒక్క భూమిమీద మాత్రమే ప్రాణికోటి మనుగడ సాగిస్తున్నదనే తుది నిర్ణయానికి రాలేం కదా!'ఇన్ని పాలపుంతలు, గ్రహాలు, నక్షత్ర సమూహాలున్నప్పుడు... వాటిల్లో గ్రహాంతర వాసులు మనుగడ సాగిస్తున్నాయనుకోవడం కచ్చితం సహేతుకమే అవుతుంది". --విశ్వవిఖ్యాత భౌతిక శాస్త్రవేత్త స్టీఫెన్‌ హాకింగ్
ఎగిరే పళ్ళాలు
గ్రహాంతర వాసులు ఈ భూమి మీదకు లేదా విశ్వంలో గ్రహాల మధ్య ప్రయాణించడానికి ఉపయోగించే వాహనాలు. వీటినే U.F.O (Unidentified Flying Objects) అని అంటారు. దీనికి సంబందించిన శాస్త్రాన్ని యుఫొలజి (Ufology) అని అంటారు.
ట్యాలి 9.0
కంప్యూటర్ అకౌంటింగ్ లో ట్యాలి అనునది చాలా ప్రాముఖ్యత కలిగిన సాఫ్ట్వేర్. చిన్న సంస్థల నుంచి పెద్ద సంస్థల దాకా ట్యాలిని ఉపయోగిస్తున్నారు. ట్యాలిని ఉపాయొగించి చాలా సులభముగా అకౌంటింగ్ ని నిర్వహించవచ్చు. మొదటగా అకౌంటింగ్ ని మాన్యువల్ గా ఎలా చెస్తారో అవగాహన చెసుకున్నట్లతే కంప్యూటర్ లో ట్యాలిని ఉపయొగించి అకౌంటింగ్ ని నిర్వహించవచ్చు.ఊదా: ట్యాలిలోనే క్యాలండర్ సదుపాయం, వినియోగదారుల సంపూర్ణ చిరునామా పట్టిక, ట్యాలీలోని రిపోర్టులను పీడీఎఫ్ ఫార్మాట్లోకి మార్చుకునే సదుపాయము వంటివి ఉన్నాయి
ట్యాలి సాఫ్ట్ వేర్ తన సమర్థతను ఇంకా ఇంకా పెంఛుకుంటు దిన దిన ప్రవర్థమానంగా వెలిగి పొతుంది.
ట్యాలి సాఫ్ట్ వేర్ ఇటివల ప్రవెశ పెట్టిన సరి కొత్త విధానాలు, ఛాలా ఆకర్షణియంగా, ఊపయొగింఛె వారికి మరింత తెలిక ఊన్నాయి. మఛ్ఛుకు కొన్ని:
ట్యాలి సాఫ్ట్ వేర్ ను ఉపయెగించడలో మీకు యెదయిన సహాయం మరియు సహకారములు కావలెనన్న వినియొగదారుల సహాయక బృందాన్ని ఊచితంగా సంప్రదించ వఛ్ఛు. వారి సహాయం పొందిన వారిలో నెను ఒకడిగా, నాకు తెలిసిన వారి వివారాలు ఇక్కడ ఇస్తున్నాను, వారు యె క్క్షణంలో అయిన మీకు సహాయం ఛెయగలరు..
రాజ్యసభ సభ్యులు
రాజ్యసభ భారత పార్లమెంటు లోని పై సభ. ఈ సభ్యుల పదవీ కాలం ఆరు సంవత్సరాలు.
టామ్ మరియు జెర్రీ
టామ్ అండ్ జెర్రీ అనేది టామ్ అనే పిల్లి, జెర్రీ అనే ఎలుక ప్రధాన పాత్రలుగా రూపొందించబిడన ఒక ఆనిమేషన్ ప్రదర్శన. ఇది ప్రపంచ వ్యాప్తంగా ప్రజాదరణ పొందిన కార్యక్రమం.
ఆంధ్ర యోగినులు
ఆంధ్ర యోగినులు 2004 సంవత్సరంలో ప్రచురించబడిన ఒక తెలుగు పుస్తకం.
దీని రచయిత డా. బి. రుక్మిణి వరంగల్ లోని కాకతీయ విశ్వవిద్యాలయంలో తెలుగు శాఖలో ప్రొఫెసర్ గా పనిచేస్తున్నారు. ఈ కృతిని రచయిత భగవాన్ శ్రీ సత్యసాయి బాబా గారికి సమర్పించారు.
మహాభారతం, అరణ్యపర్వంలోని ధర్మవ్యాధోపాఖ్యానంలోని కౌశికునికి గుణపాఠం నేర్పిన పతివ్రత కథ ఈ రచనకు ప్రేరణ. ఈమె డా. బి. రామరాజు గారి పుత్రిక. వీరితో ఆంధ్రయోగుల గురించిన సమాచారం సేకరణ కొరకు ఎందరో మహనీయుల సమాధులను దర్శించారు. ఆంధ్ర యోగుల చరిత్రను రామరాజు గారు రచించగా, యోగినుల చరిత్రను రుక్మిణి గారు చేపట్టారు. ఈ పర్యటనలో దాదాపు 50 కి పైగా యోగినుల సమాచారం లభించగా అందు 27 మంది యోగినులను ఈ పుస్తకంలో పరిచయం చేశారు. ఈ యోగినులలో బ్రహ్మచారిణులై సాధన లేదా తపస్సుతో సిద్ధిపొందినవారు, వివాహమైన కొద్దికాలానికి వైధవ్యం ప్రాప్తించగా ఆధ్యాత్మిక మార్గాన లక్ష్యాన్ని సాధించినవారు, గృహస్థాశ్రమం స్వీకరించి విరాగిణులై భగవదన్వేషణలో కృతార్ధులైన వారు ఉన్నారు.
పుస్తక ముఖచిత్రం కోసం యోగినుల చిత్రాలను శ్రీ గోలి శివరాం గారు చిత్రించారు.
కందుకూరి రామభద్రరావు సమగ్ర సాహిత్యము
కందుకూరి రామభద్రరావు సమగ్ర సాహిత్యము 2005 సంవత్సరంలో ప్రచురించబడిన ఒక తెలుగు పుస్తకము. ఇది కందుకూరి రామభద్రరావు (1905 - 1976) గారి శతజయంతి సందర్భంగా ఉత్సవ కమిటీ వారి విశేష ప్రచురణ.
శునక జాతుల జాబితా
శునకాలు కొన్ని సార్లు వాటి పూర్వ జాతికే చెందిన వాటి నుండి, కొన్ని సార్లు విభిన్న జాతులతో మిశ్రమం చేయడం ద్వారా ప్రత్యేకంగా వేల సంవత్సరాలుగా వృద్ధి చేయబడుతున్నాయి. ఈ ప్రక్రియ ఈనాటికి కూడా కొనసాగుతుంది, దీని ఫలితంగా విస్తృతమైన వైవిధ్య జాతులు, సంకర జాతులు మరియు శునకాల రకాలు ఏర్పడ్డాయి. "చెవావు నుండి గ్రేట్ డేన్" వరకు కేవలం శునకాలు మాత్రమే వాటి రూపాలలో విస్తృతమైన వైవిధ్యాన్ని కలిగున్నాయి.
మానవులు కలిగున్న వాటికన్నా శునకాలు వాటి DNAలో సుమారు రెండు రెట్లు ఎక్కువ క్రోమోజోమ్‌లు కలిగున్న కారణంగా ఇది జరుగుతుంది, ఇవి వాటి నిర్మాణం మరియు రూపాలలో విస్తృతమైన వైవిధ్యాన్ని కలిగుండడానికి అవకాశం ఇచ్చింది.
క్రింది జాబితా "జాతి" యొక్క విస్తృత వివరణను ఉపయోగిస్తుంది. ఇక్కడ జాబితా చేయబడినవి నమోదు చేయబడిన జాతులుగా దీర్ఘ చరిత్రతో ఉన్న సంప్రదాయక జాతులు, అరుదైన జాతులు వాటి సొంత నమోదులతో లేదా ఇంకా అభివృద్ధి దశలో వున్నా నూతన జాతులు కావచ్చు.
మరింత ఎక్కువ సమాచారం కోసం దయచేసి స్వకీయ కథనాలను చూడండి. జాతీయ మూలాలు చేత వర్గీకరించబడిన జాతుల కోసం దేశాల వారీ శునక జాతుల జాబితాను చూడండి.
అతి సాధారణంగా వినియోగించే పేరుతో ప్రతి శునకాన్ని ఒక్కసారి మాత్రమే జాబితా చేయడం జరిగింది.
సాధారణంగా జాతి అభివృద్ధి నుండి వచ్చిన క్రియాత్మక రకం చేత జాతులు వర్గీకరించబడతాయి. చాలా రకాలు మరియు ఉప రకాలు ఉన్నప్పటికీ మౌలిక రకాలు సహచర శునకాలు, కాపలా శునకాలు, వేట శునకాలు, పశుపోషణ శునకాలు మరియు స్లెడ్ శునకాలు, మరిన్ని సంపూర్ణ జాబితా కోసం శునక రకాల జాబితా మరియు జాతి సమూహాలు (శునకాలు) చూడండి.
వీటితో సహా ఇతర వర్గాలు:
అంజలి ముద్ర
అంజలి ముద్ర ఒక చేతి ముద్ర మరియు యోగాసనం. ఇది భారతదేశం మరియు ఇతర ఆసియా దేశాల్లో పెద్దల్ని గౌరవసూచకంగా మరియు నమస్కారం గా ఉపయోగంలో ఉన్నది. ఇది వివిధ యోగాసనాలు లో సంక్షిప్తం చేయబడినది.
ఇ-పాలన
సాధారణంగా కాగితం, కలం, ఆధారంగా ప్రభుత్వ పాలన జరుగుతుంది. దీనికి బదులు ఎలెక్ట్రానిక్ సాంకేతిక పరిజ్ఞానం ( సమాచార మరియు సంచార సాంకేతికం) ఆధారంగా ప్రభుత్వం సేవలను అందించడమే ఇ-పాలన. దీని వలన ఖర్చు తగ్గటం, సమయం ఆదా కావటం, ప్రభుత్వ పనిలో పారదర్శకత మెరుగు పడటం, అవినీతి తగ్గటం మొదలైన లాభాలాన్నో ఉన్నాయి. ఈ రకమైన పద్ధతులను సమన్వయం చేయటానికి జాతీయ ఇ-పాలన ప్రణాళిక 2006 మేలో ప్రవేశ పెట్టారు.
కంప్యూటర్ ద్వారా రైల్వే రిజర్వేషన్ భారతదేశంలో ఇ-పాలనకి శ్రీకారం అని చెప్పుకోవచ్చు.
జాతీయ ఇ-పాలన ప్రణాళిక
భారత ప్రభుత్వ జాతీయ ఇ-పాలన ప్రణాళిక ప్రధానోద్దేశాలలో ముఖ్యమైనవి: 
సరైన పాలన, సంస్థాగత పద్ధతులను తయారుచేయడం, మౌలిక సదుపాయాలేర్పాటు, పాలసీల తయారీ, ఇంకా కేంద్రంలో, రాష్ట్రాలలో లక్ష్యాధార ప్రాజెక్టులను అమలుచేయడం, సమీకృత ప్రజాసేవలను, పాలనకై వ్యాపార వాతావరణాన్ని ఏర్పాటుచేయడం. దీని 27 లక్ష్యాధార ప్రణాళికలు, 8 విభాగాలకు 2006 మే 18 న ప్రభుత్వ అనుమతి లభించింది .
దీని ద్వారా ఇ-పాలన సేవలన్నీ పౌరులకు అందుతాయి. ఒక కంప్యూటర్, ప్రింటర్, స్కానర్, నిరంతరాయంగా విద్యుత్శక్తి ఉపకరణము, వైర్లెస్ సంపర్క వ్యవస్థ వుంటాయి. విద్యావినోద పరికరాలు, దూర ఆరోగ్య వ్యవస్థ ఉపకరణాలు, పెద్ద తెర వ్యవస్థ కూడా వుంటాయి. దీనిని ప్రభుత్వ-ప్రైవేటు భాగస్వామ్య పద్ధతిలో నిర్వహిస్తారు. గ్రామీణ స్థాయి వ్యవస్థాపకుడు క్రింది స్థాయిలో, సేవా కేంద్ర ఏజెన్సీ మధ్యస్థాయిలో, పేర్కొనబడిన రాష్ట్ర ఏజెన్సీ పై స్థాయిలో వుంటాయి.
వీటిని దేశంలోని సుమారు 600 000 గ్రామాల్లో ఏర్పాటు చేస్తారు. దీనికోసం నాలుగేళ్లలో 5742 కోట్లు ఖర్చవుతుంది. కేంద్రం 856 కోట్లు, రాష్ట్రాలు 793 కోట్లు ఖర్చు చేస్తాయి.
ఇది కేవలం వివిధ ప్రభుత్వశాఖలమధ్య సంపర్కానికి తయారు చేసిన కంప్యూటర్ నెట్వర్క్. దీని ద్వారా జిటుజి (G2G), జిటుసి (G2C) సేవలు అందుతాయి.
దీనికోసం 3334 కోట్లు ఖర్చవుతాయి. (మార్చి 2005 అంచనాలు). రాష్ట్ర ముఖ్య పట్టణంతో, జిల్లా ముఖ్య పట్టణాలు, మండల కేంద్రాలు, కనీసం 2MBPS తో సంపర్కం చేస్తారు.
ప్రతి వ్యక్తి సమాచారం, రాష్ట్ర డాటా సెంటర్లులో వుంచబడుతుంది. 2010-2011 నాటికి ఇవి పని చేస్తాయి. ఐదేళ్లలో 1623 కోట్లు ఖర్చవుతుంది.
నక్కన పల్లి
నక్కన పల్లి చిత్తూరు జిల్లా శాంతిపురం మండలం నకు చెందిన గ్రామం.
ఈ గ్రామము శాంతిపురానికి 5కిమీ దూరంలో పడమటి వైపున ఉంది. ఇక్కడ 5వ తరగతి వరకు బడి ఉంది. ఇక్కడ ప్రజల జీవనోపాది వ్యవసాయం మరియు పట్టుపురుగుల పెంపకం.
రెకులకుంట
రెకులకుంట, అనంతపురం జిల్లా, రాయదుర్గం మండలానికి చెందిన గ్రామము.
ఈ గ్రామం రాయదుర్గం పట్టాణానికి 15కి మీ దూరంలో ఉంది. ఇక్కడ సుమారు 1000 జనాభా నివసిస్తున్నారు. ఇక్కడ ప్రజల జీవనోపాధి వ్యవసాయం, ఇక్కడ 5వ తరగతి వరకు బడీ ఉంది.ఈ వూరిలో సద్గురు శివానంద స్వామి, సద్గురు రాధస్వామి ఆశ్రమము మరియు ఆంజనేయ స్వామి దెవస్థానం ముఖ్యమైన ప్రార్థనామందిరాలు.
ఎలక్ట్రానిక్ ఓటింగ్ మెషిన్లు
1999 ఎన్నికల్లో బ్యాలెట్ పత్రాల ముద్రణకు 7,700 టన్నుల కాగితం వాడారు. 2009 సార్వత్రిక ఎన్నికల్లో ఓటింగ్ కోసం ఈవీఎం వాడుతుండటం వల్ల 10,000 టన్నుల కాగితం మిగులుతోంది. కేరళ రాష్ట్రంలోని పరూర్ శాసనసభ నియోజకవర్గంలో 1982లో జరిగిన ఉప ఎన్నికల్లో మొట్టమొదటి సారిగా ఈవీఎం ఉపయోగించారు. వీటిని భారత్ ఎలక్ట్రానిక్స్ లిమిటెడ్, ఎలక్ట్రానిక్ కార్పొరేషన్ ఆఫ్ ఇండియా అనే రెండు ప్రభుత్వ రంగ సంస్థలు తయారుచేస్తాయి. విద్యుత్తు సరఫరా లేని చోట్ల కూడా వీటిని ఉపయోగించవచ్చు. ఇవి ఆల్కలైన్ బ్యాటరీ సహాయంతో పనిచేస్తాయి. ఒక్కో ఈవీఎం 3,840 ఓట్లను నిక్షిప్తం చేసుకోగలదు. ఒక్కో పోలింగ్ కేంద్రం పరిధిలో 1400లోపు మంది ఓటర్లనే ఎన్నికల కమిషన్ అనుమతిస్తుంది. పోటీలో ఉన్న అభ్యర్థులు 64 మంది కంటే తక్కువగా ఉంటేనే ఈవీఎంలు వాడతారు. అంతకంటే ఎక్కువ మంది అభ్యర్థులుంటే బ్యాలెట్ పేపరు ఉపయోగిస్తారు.2004 సార్వత్రిక ఎన్నికల్లో అన్ని చోట్లా ఈవీఎంలనే ఉపయోగించారు.
భారత్‌లో పలు ఎన్నికల్లో ఈవీఎంలు ఉపయోగించారు. అక్కడ సుమారు 60 కోట్లకుపైగా ఓటర్లుంటారు. నిరక్షరాస్యులు కూడా ఈవీఎంలోని పార్టీ బొమ్మలు చూసి ఓటేయడమే నన్ను ఆకట్టుకొంది" అని అన్నారు. "రాజకీయాలకు అతీతంగా ఉండాలనే ఈవీఎంలు ఉపయోగిస్తున్నట్లున్నారు. వీటి నిర్వహణలో రాజకీయ పార్టీలకి ప్రమేయం ఉండదు. ఫలితాలపైనా విమర్శించడానికి అవకాశంలేదు" అమెరికాలో కొన్ని అవాంతరాలున్నాయి. వాటిని అధిగమించేందుకు ప్రయత్నిస్తాం-- హిల్లరీ క్లింటన్‌
భమిడిపాటి రామగోపాలం
భమిడిపాటి రామగోపాలం భరాగో (ఫిబ్రవరి 6, 1932 - ఏప్రిల్ 7, 2010) గా సుప్రసిద్ధులైన ప్రముఖ రచయిత.
విజయనగరం జిల్లా పుష్పగిరిలో 1932 ఫిబ్రవరి 6 న పుట్టారు. నాన్న సూర్యనారాయణ ఎలిమెంటరీ స్కూల్‌ టీచర్‌. అమ్మ సూరమ్మ. ఇద్దరు తమ్ముళ్లు. నాన్న ఉద్యోగ రీత్యా వివిధ ఊళ్లు తిరిగారు. విజయనగరంలో స్థిరపడ్డారు. ఐదో తరగతి వరకు నాన్న ఇంటి దగ్గరే చదువు. అలమండ హయ్యర్‌ ఎలిమెంటరీ స్కూల్లో ఆరో తరగతి. 1951లో బీ.ఏ. భాగల్‌పూర్‌ యూనివర్సిటీ నుంచి ఎం.ఏ. (ఇంగ్లిషు), ఆంధ్రా యూనివర్సిటీలో ఎం.ఏ. (తెలుగు) చేశారు. విజయనగరం సత్రంలో ఉచిత భోజనం చేస్తూ, పిల్లలకు ట్యూషన్లు చెప్పి డబ్బు సంపాదించి, అది ఇంటికి ఇస్తూ చదువుకున్నారు. 1951లోనే విజయనగరంలోనే సెన్సస్‌ ఆఫీసులోచెకర్‌గా ఉద్యోగ జీవితం మొదలైంది. అప్పటి మద్రాసు సర్వే విభాగంలో గుమస్తాగా, సర్వేయర్‌గా, హెడ్‌ సర్వేయర్‌గా పనిచేశాను. వివిధ ప్రదేశాలు తిరిగారు. 1967లో నర్సరావుపేటలో ఉద్యోగం చేశారు. అప్పటికే రచనా వ్యాసంగంలో ఉండటం, రేడియో స్టేషన్‌కు వెళుతుండటం వంటి వ్యాపకాల వల్ల తరచూ విజయవాడలో ఉండేవారు. నిజామాబాద్‌ జిల్లా బోధన్‌కు బదిలీ అయ్యారు. కాఫీ అన్నా, ఆంధ్రపత్రికన్నా, రేడియో అన్నా ప్రాణం. బోధన్‌లో అవి ఉండవని, ఉద్యోగానికి సెలవు పెట్టి బెజవాడ వీధుల్లో తిరుగుతూ నార్ల వెంకటేశ్వరరావుగారి కంటబడ్డారు. ఆయన అక్కడిక్కడే ఉద్యోగం ఇచ్చి ఆంధ్రజ్యోతిలో ఎడిటర్‌ పురాణం సుబ్రహ్మణ్యశర్మ గారికి అసిస్టెంట్‌గా నియమించారు. 1967 నుంచి 68 వరకు అక్కడ పనిచేశారు. 1985-86 మధ్య మద్రాసు నుంచి వెలువడే ఉదయ భారతి పత్రిక ఎడిటర్‌గా చేశారు. 1974లో విశాఖ పోర్టులో చేరి, 1990లో ఉద్యోగ విరమణ చేశారు. 1974-78 మధ్య 'ఈనాడు' కల్చరల్‌ రిపోర్టర్‌గా పనిచేశారు. ఆంధ్రప్రభ, ఇండియన్‌ ఎక్స్‌ప్రెస్‌లకూ కొన్నాళ్లు పనిచేశారు. 78వ పడిలో రెండు కాళ్లు వేళ్లూ పడిపోయినా సహాయకులకు మౌఖికంగా చెబుతూ సాహితీ వ్యాసంగాన్ని కొనసాగిస్తూనే ఉన్నారు. ఆస్టియో ఆర్త్థ్రెటిస్‌ వల్ల రెండు కాళ్లు పనిచేయడం లేదు. 2004 నుంచీ కాలివేళ్లు, చేతి వేళ్లకు తిమ్మిరి. ఇంటా, బయటా చక్రాల కుర్చీలోనే. అయినా సాహితీ వ్యాసంగాన్ని మానలేదు. ఆరు కథా సంపుటాలు, మూడు నవలలు వెలువరించారు. తన ఆత్మకథను "ఆరామ గోపాలమ్" ‌పేరుతో సచిత్రంగా ప్రచురించారు. ప్రముఖ వ్యక్తులు, సంస్థలపై 17 సావనీర్లు రూపొందించారు. మిత్రుడి జ్ఞాపకార్థం నెలకొల్పిన జ్యేష్ఠ లిటరరీ ట్రస్ట్‌ తరపున అనేక పుస్తకాలు ప్రచురించారు. 'ఇట్లు మీ విధేయుడు'కి కేంద్ర సాహిత్య అకాడమీ అవార్డు గెలుచుకున్న రచయిత. భార్య సత్యభామ. ఇద్దరు అబ్బాయిలు, ఒక అమ్మాయి. నాతో 49 ఏళ్లపాటు సహజీవనం చేసిన సత్యభామ చనిపోయింది. అనారోగ్యం వల్ల శరీరం సహకరించకపోవడంతో రెండో పెళ్ళి చేసుకున్నారు.
ఏప్రిల్ 7, 2010 న భమిడిపాటి రామగోపాలం (భరాగో) విశాఖ నగరంలో కృష్ణా కళాశాల సమీపంలోని ఆయన స్వగృహంలో గుండెపోటుతో మృతి చెందారు.
నేను నా జీవితాన్ని సంపూర్ణంగా జీవించాను. సంతోషంగా బతికాను. బతికినంత కాలం పనిచేస్తూ ఉండటమే నా లక్ష్యం. సాహితీరంగంలో నాకంటే ఘనులు చాలా మందే ఉన్నారు. కానీ నా ప్రత్యేకత నాకుంది. నాకు భోజనం, దుస్తులు, ధనం మీద ఆసక్తి తక్కువ. అందుకే ఇంత సంతోషంగా ఉండగలుగుతున్నాను. జీవితాన్ని తేలిగ్గా తీసుకోవాలి.
డి.ఎల్.ఐలో అశుతోష్ ముఖర్జీ జీవితచరిత్ర పుస్తక ప్రతి
పట్టాదారు పాసు పుస్తకాలు
పట్టాదారు పాసు పుస్తకాలు భూమి యాజమాన్యపు హక్కు పత్రాలు. గ్రామంలో ఎవరెవరికి ఎంతెంత భూమి ఉంది. ఏ సర్వే నంబర్‌లో ఉంది. ఆ వ్యక్తి ఎలా ఉంటాడు అనే వివరాలతో పట్టాదారుల ఫోటోలు అతికించి 1-బి రిజిస్టర్ను తయారు చేసి దానిని బట్టి తహసీల్దారు పట్టాదారు పాసు పుస్తకాలు జారీచేస్తారు. ఈ 1-బి రిజిస్టర్ ను పూర్వం 10 (1) ఖాతాల రిజిస్టర్ అనేవారు. గ్రామంలోని ప్రభుత్వభూమిని మినహాయించి మొత్తం ప్రైవేటు భూమి ఈ పుస్తంలోకి లెక్కలోకి వస్తుంది. వ్యవసాయానికి ఉపయోగించే మొత్తం ప్రైవేటు భూమికి పట్టాదారు పాసు పుస్తకాలు ఇవ్వాలి. తద్వారా బినామీ పట్టాదారులు బట్టబయలు అవుతారు. నిజానికి భూమి ఉండి, నిజాయితీగా పట్టాలు పొంది పంటలు సాగుచేస్తు రుణాలు పొందగోరే రైతులకు నకిలీ పాసుపుస్తకాల తయారీ తలనొప్పిగా మారింది.
భూమి రికార్డుల వివరములు గల పట్టాదారుని పహాణి/అడంగలు సర్వేనంబరు ప్రకారం అంతర్జాలంలో మరియు ROR1-B వివరాలను ఖాతా లేక పట్టాదారు పాసుపుస్తకం సంఖ్య ప్రకారం పరిశీలించవచ్చు.
బందెలదొడ్డి
పూర్వం వేరే గ్రామాలకు చెందిన పశువులు దారితప్పి మరో గ్రామానికి వస్తే వాటిని ఈ బందెల దొడ్లలో కట్టేసేవారు. వాటి యజమానులు నిర్ణీత రుసుము చెల్లించి తమ పశువులను విడిపించికెళ్ళేవారు. తమిళంలో పట్టి అంటే 'బందెలదొడ్డి' అని అర్థం. బందెలదొడ్డి లోనుండి ఎవరూ సొంతదారు అడగక వదిలేసిన గొడ్డు అనాథ పశువు అని భావం. ఎక్కడ బడితే అక్కడ మేసి బందెలదొడ్డికి తోలబడ్డ యెద్దు బందెయెద్దు. ఇప్పటికి కూడా చాలా గ్రామాల్లో ఒక వేళ పశువులు తప్పిపోయి వచ్చినా, ఒకరి పశువులు మరొకరి పంటను పొరపాటున మేసినా బందెల దొడ్డి లోకి తోలేస్తారు. వాటి యజమానులు వచ్చి నష్టపడిన సొమ్మును చెల్లించి వారి పశువులను తీసుకెళ్ళాలి.
పూర్వం బందెల దొడ్లు ఊరికి దూరంగా ఉండేవి. ఇప్పుడవన్నీ ఊరి సెంటర్లుగా మారాయి.
సొరంగం
సొరంగం (ఆంగ్లం: Tunnel) అనగా భూమి లోపల లేదా కొండలలో నిర్మించిన సన్నని మార్గము. కొన్ని సొరంగాల్ని రహదారి లేదా రైలు ప్రయాణం కోసం నిర్మిస్తారు. ఢిల్లీ, కలకత్తా పట్టణాలలోని భూగర్భ రైలు మార్గాలు సొరంగాల లోపల నుండే నిర్మించారు.
ఇక్థియోసిస్ వల్గారిస్
ఇక్థియోసిస్ వల్గారిస్ (Ichthyosis vulgaris) అనునది వంశ పారంపర్యంగా సంక్రమించు చర్మ సంబంధ అసాధారణ స్థితి. ఈ వ్యాధి ఉన్నవారి చర్మం పొడిబారి, పొలుసులుగా విడిపోతుంది. ప్రతి 250 మందిలో ఒక్కరు దీని బారిన పడతారు. తల్లిదండ్రులలో ఎవరి ద్వారా నైనా ఒక అసాధారణ జన్యువు సంక్రమించటంతో ఈ వ్యాధి సోకుతుంది.
ఈ వ్యాధి ప్రాణాంతకం కాదు. చాలా తక్కువగా దురద ఉండటం, శరీరం కనిపించే లాగా బట్టలు వేసుకోలేకపోవటం తప్పితే వేరే ఎటువంటి హాని ఉండదు.
స్వేదం ఈ వ్యాధి తీవ్రతని తగ్గించటం మూలాన, తేమ వాతావరణం ఉన్న ప్రదేశాలు వ్యాధిగ్రస్తులకి క్షేమం. ఎయిర్-కండిషన్, మద్యం దీని తీవ్రతని పెంచవచ్చును.
1. http://www.nlm.nih.gov/medlineplus/ency/article/001451.htm
జాతీయ జంతువు
ఇది జాతీయ జంతువుల చిట్టా :
శాకంభరి
పూర్వం హిరణ్యాక్షుని వంశంలో దుర్గముడనే వాడొకడు పుట్టాడు. వాడు పరమ రాక్షసుడు. అతనికి ఒక దురాలోచన వచ్చింది. అది - వేదాలను అపహరిస్తే వాటి బలంతో బ్రతుకుతున్న దేవతలు నశిస్తారు - అని. వెంటనే హిమాలయా పర్వతాలకు వెళ్ళి వెయ్యి సంవత్సరాలు ఉగ్ర తపస్సు చేశాడు. బ్రహ్మ ప్రత్యక్షమై వరం కోరుకుమ్మన్నాడు. వెంటనే దుర్గముడు - బ్రాహ్మణుల దగ్గర ఉన్న వేదములు, వేద మంత్రములు తనకు కావాలని, దేవతలకు అపజయం కలగాలని కోరుకున్నాడు. సరే అన్నాడు బ్రహ్మ. వేదాధ్యయనము, జపహొమాదులు వదలి వేశారు బ్రాహ్మణులు. హొమాదులు మానివెయ్యటం వలన, తమకు అందవలసిన హవిర్భాగములు అందక, దేవతలు శక్తి హీనులయ్యారు. యజ్ఞాలు, తపాలు, జపాలు లేక ప్రకృతి ధర్మం నశించింది. వానలు కురువలేదు. పంటలు పండలేదు. అనావృష్టి వలన పశుపక్ష్యాదులు, మనుష్యులు ప్రాణాలు వదిలారు. భూమి మృత కళేబరాలతో దుర్భరం అయింది. ఆ సమయంలో బ్రాహ్మణులు హిమవత్పర్వతానికి వెళ్ళి ఆ పరాశక్తిని ప్రార్థించారు. అమ్మవారు కరుణించి తొలకరి మబ్బు వంటి శరీరఛాయ, నూరు కన్నులు, కోటి సూర్యుల దివ్యతేజస్సు, లోకోత్తరమైన లావణ్యములతో ప్రత్యక్షమైంది. ఆ తల్లి చేతులలో మధుర రసభరితములైన ఫలాలు, రకరకాల భక్ష్య భోజ్య పదార్ధాలు ధరించి ఉండింది. ఆమె కండ్లు పూర్ణ కుంభాల్లాగా ఉండినాయి. ఆ కండ్ల నుంచి 9 రోజులు ఏకథారగా కారిని నీటితో ఓషధులన్నీ జీవకళతో ఒప్పినాయి. నదీనదాలు, చెరువులు జల సమృద్దములయ్యాయి. జగత్తు చల్లబడింది. ఆమె శరీరం నుండి ఫల శాక సమూహములు, అన్న పానామృతములు ఆవిర్భవించి లోకంలోని కరువు రూపుమాపబడింది. కనుక ఆమె 'శాకంభరి ' అని కీర్తింపబడింది (శ్రీదేవీ భాగవతం సప్తమస్కంధం). ఆ దేవి అనుగ్రహించిన 9 రోజులను ' శాకంభరీ ' నవరాత్రులుగా పూజ చేస్తున్నారు.
హెలిపాడ్
హెలికాప్టరు వాలడానికి కొన్ని ప్రమాణాలతో నేలపై నిర్మించిన H ఆకారంలో ఉన్న నిర్మాణాన్ని హెలిపాడ్ అని అంటారు.
సర్దార్
సర్దార్ (ఆంగ్లం: Sardar; పర్షియన్: سردار) అనేది పర్షియాకు చెందిన సైనిక లేదా రాజకీయ టైటిల్. సర్దార్ అనగా కమాండర్ అని అర్థం. సర్ అనగా తల దార్ అనగా కలిగియుండడం.
భారతదేశంలో సిక్కు మతానికి చెందిన పురుషుల్ని "సర్దార్" అని పిలుస్తారు.
బీజము
కొత్త జీవి ఉద్భవిండానికి తోడ్పడే సంక్లిస్టనైన జీవ పదార్ధము బీజము.
బీజము [ bījamu ] bījamu. సంస్కృతం n. A seed. విత్తనము. A testicle, ముష్కము. బీజాక్షరము or బీజము the essential part of a spell or charm. బీజువరి bīju-rari. n. Paddy seeds sprout ed and ready for sowing, మొలకవడ్లు. బీజకోశము bīijakōṣamu. n. The Seed vessel of the lotus. తామరపూస. బీజపూరము bīja-pūrama. n. A citron. మాదీఫలము. బీజాకృతము bījā-kritamu. n. A field ploughed or harrowed after sowing. విత్తి దున్నిన పొలము.
ఇంధనం
మండించినపుడు శక్తిని ఉత్పత్తి చేయు పదార్ధాన్ని ఇంధనం (ఆంగ్లం: Fuel) అని అంటారు. వాహనాలు నడవడానికి, విద్యుత్ ఉత్పత్తి చేయడానికి, వంట చేయడానికి ఉపయోగపడును.
ఇది రెండు రకాలు.
వీటినే " ఆర్గానిక్ ఇంధనాలు " ( Organic Compounds) అని కూడా అంటారు. ఇందులో కర్బన పదార్ధము ( Carbon Compound ) ఉండును. వీటిలో చాలా వరకు పెట్రోలియం ఉత్పత్తులే.
కర్బన ఇంధనాలకు ఉదాహరణలు :వీటిలో కార్బన పదార్థం (Carbon) ఉండదు.
అకర్బన ఇంధనాలకు ఉదాహరణలు :
బాయిలరులలో నీటిని ఆవిరిగా మార్చుటకు ఇంధనాలనువాడెదరు.బాయిలర్లలో పలురకాలు కలవు ఓడల్లో ఎక్కువగాకొక్రేన్ బాయిలరును ఉపయోగిస్తారు.అలాగే లాంకషైర్ బాయిలరులోకూడా బొగ్గును ఇంధనంగా ఉపయోగిస్తారు.
హాసం ప్రచురణలు
హాసం ప్రచురణలు ఒక ప్రచురణ సంస్థ.
వకుళా దేవి
వకుళా దేవి, కలియుగ విష్ణు అవతారంగా భావించబడుతున్న వేంకటేశ్వరుని పెంచి పోషించిన తల్లి. ఈమె యశోద అవతారంగా చెప్పబడుతున్నది. 
తిరుమల గిరులలో రెండు వకుళమాత దేవాలయాలు ఉన్నాయి.
17వ శతాబ్దానికి చెందిన వకుళాదేవి ఆలయం తిరుపతి గ్రామీణ మండలంలోని పేరూరు గ్రామపంచాయితీ పరిధిలోని పేరూరు బండపై ఉంది.
కామసముద్రం అప్పలాచార్యులు
కామసముద్రం అప్పలాచార్యులు గద్వాల సంస్థానంలో ప్రముఖ కవి, సంగీతకారుడు. ఇతడిని "ఆంధ్ర జయదేవ"గా పేర్కొంటారు. ఇతడు 17వ శతాబ్దంలో పెదసోమ భూపాలుని ఆస్థానంలో సంగీత విద్వాంసుడిగా సేవలందించారు.
అప్పలాచార్యులు కౌండిన్యస గోత్రికుడు, శ్రీనివాసాంబ మరియు కృష్ణమాచార్యుల పుత్రుడు మరియు అహోబిల శ్రీనివాసుని శిష్యుడు.
మహారాజు గారి కోరిక మీద జయదేవుడు రచించిన గీత గోవిందం సంస్కృత కావ్యంలోని 12 సర్గలూ, 24 అష్టపదులూ, 72 శ్లోకాలనూ తెలుగులోకి "శ్రీకృష్ణ లీలా తరంగిణి"గా రచించాడు.
రూపవాణి
రూపవాణి తెలుగు సినిమా పత్రిక 1940లో పి. సీతారామయ్య ప్ర్రారంభించారు.
రసమయి
రసమయి ఒక తెలుగు సాంస్కృతిక మాసపత్రిక. దీని సంపాదకులు మరియు ప్రచురణకర్త నండూరి పార్థసారథి. ఇది అక్టోబరు 2000 సంవత్సరంలో ప్రారంభించబడింది. సంగీత సాహిత్య నృత్య నాటక కళలు, జానపద హస్త కళలు సినిమా వీటి కోసం ప్రత్యేకంగా ఈ పత్రిక ప్రారంభించబడింది. సరళ సుందరమైన భాషలో గంభీరమైన విషయాలను వివరించే పరిశోధనాత్మకమైన వ్యాసాలు దీనిలో ప్రకటించి అలనాటి భారతి పత్రికను గుర్తుకు తెచ్చింది. దీనిని నండూరి పబ్లికేషన్స్ హైదరాబాదు నుండి ప్రచురించారు. అంతర్జాలంలో కూడా ఈ పత్రికను చదివే సౌలభ్యం ఉండేది. కేవలము చందాదారులపైనే ఆధారపడిన ఈ పత్రిక 2009లో ఆగిపోయింది. వెలువడిన అన్ని సంచికలు మామూలు చూయింగ్ గమ్‌, టయిమ్‌ పాస్ పత్రికల మాదిరిగా కాక సీరియస్ పత్రికగా ఒక స్థాయిని నిలబెట్టుకుంది. ప్రతి సంచికా ఒక ప్రత్యేక సంచికగా వెలువడింది. 
ఈ పత్రికలో సంపాదకుడు నండూరి పార్థసారథితో పాటు పాలగుమ్మి విశ్వనాథం, న్యాయపతి రాఘవరావు, ఇంద్రగంటి శ్రీకాంతశర్మ, భద్రిరాజు కృష్ణమూర్తి, తాత సత్యనారాయణ, కె.యజ్ఞన్న, జ్వాలాముఖి, కస్తూరి మురళీకృష్ణ, బాలాంత్రపు రజనీకాంతరావు, వేంకట పార్వతీశ్వర కవులు, వైజర్సు బాలసుబ్రహ్మణ్యం, పెన్నా శివరామకృష్ణ, వేటూరి ఆనందమూర్తి, మండపాక పార్వతీశ్వరశాస్త్రి, కోవెల సంపత్కుమారాచార్య మొదలైన వారి రచనలు ప్రచురితమయ్యాయి.
ఈ పత్రికలో ప్రచురింపబడిన కొన్ని రచనలు:
విజయచిత్ర
తెలుగు పత్రికారంగంలో విజయా నాగిరెడ్డి వారి విజయచిత్ర అనే సినిమా మాసపత్రిక 1966 సంవత్సరంలో విడుదలైనది. దీనికి రావి కొండలరావు సారధ్యం వహించారు. ఇది చందమామ పత్రికను ప్రచురించే డాల్టన్ పబ్లికేషన్స్ వారిది. ఇది సుమారు 40-50 సంవత్సరాలు నడిచింది.
ఇది తెలుగులో సినిమా ప్రారంభోత్సవాలు, షూటింగ్ విశేషాల వంటి సాధారణ విషయాలతో పాటు ప్రముఖ దర్శకుల, సాంకేతిక నిపుణుల ఇంటర్వ్యూలు, ప్రపంచవ్యాప్తంగా ప్రసిద్ధి చెందిన సినిమాల వివరాలు, సినిమా నిర్మాణంలో సాధకబాధకాలు మొదలైన వాటిని గురించి విజ్ఞానభరిత సమాచారం అందిస్తుండేది. కొన్ని ఉత్తమమైన పాత సినిమా కథను వివరంగా మాటలతో సహా అంచెలంచెలుగా ప్రచురించేవారు.
నగేశ్ కుకునూర్
నగేశ్ కుకునూర్ హిందీ చిత్ర దర్శకుడు. ఈయన తెలుగు వాడు. ఆంధ్రప్రదేశ్ నుండి అమెరికా వెళ్ళి అక్కడె స్థిర పడ్డాడు.
సినిమా రంగంపై ఆసక్తితో భారతదేశం తిరిగి వచ్చి హైదరాబాద్ బ్లూస్ అనే అంగ్ల చిత్రం తీసినాడు. ఇందులో తెలుగు సంభాషణలు కూడా ఉంటాయి. ఈ చిత్రం ప్రపంచ వ్యాప్తంగా మంచి విజయం సాధించి ఈయనకు బాగా పేరు తెచ్చింది. ఆ తరువాత హిందీలొ పలు విజయవంతమైన చిత్రాలకు దర్శకత్వం వహించి అవార్డులతో పాటు అభిమానులు కూడా పొందారు.
ఈయనకు ఇక్బాల్ అనే చిత్రం మంచిపేరు తెచ్చింది. ఈ చిత్రం క్రికెట్ నేపథ్యంలో సాగుతుంది. ఈ చిత్రంలో నసీరుద్దీన్ షా, శ్రేయాస్ తల్పాడే, బాలనటిగా శ్వేతా బసు ప్రసాద్ (కొత్త బంగారు లోకం ఫేం) నటించారు.